Η Anya Hindmarch κάνει στροφή 180ο με την plastic bag - Madame LeFo\nΗ Anya Hindmarch, η «βασίλισσα» της τσάντας της βρετανικής πρωτεύουσας, έχει κάτι νέο να πει… Έκλεισε για τρεις μέρες την κεντρική μπουτίκ της στη Sloane Street κι έγινε χαμός! Κι όλα αυτά κατά τη διάρκεια της Εβδομάδας Μόδας του Λονδίνου… Γιατί; Κάνε scroll πιο κάτω και θα καταλάβεις…\nPhoto Credits: The Impression.com\nΗ Anya Hindmarch πήρε τη μεγάλη απόφαση… Αντί να οργανώσει ένα μεγάλο show, έκλεισε τη μπουτίκ της στο κεντρικό Λονδίνο για τρεις ολόκληρες μέρες. Και τη γέμισε με περισσότερα από 90.000 χρησιμοποιημένα πλαστικά μπουκάλια… Ναι, με πλαστικά μπουκάλια… τα οποία σε διαφορετική περίπτωση θα κατέληγαν στα σκουπίδια… Το εκπληκτικό είναι ότι τόσες πλαστικές φιάλες καταλήγουν στους χώρους υγειονομικής ταφής κάθε 8.5 λεπτά. Μ’ αυτό τον τρόπο όμως, η Anya Hindmarch προσπάθησε να μας υπενθυμίσει το τεράστιο μέγεθος καταστροφής που συντελείται στον πλανήτη με τα πλαστικά μιας χρήσης…\nAnya Hindmarch & περιβαλλοντικές ευαισθησίες\nΚι έτσι έκανε την καλύτερη δήλωση περιβαλλοντικής ευαισθησίας και της νέας της συλλογής της, με τις «I’m a plastic bag» της. Γιατί όμως, η βρετανίδα σχεδιάστρια κάνει αυτή τη στροφή; Η Anya Hindmarch, ήταν η δημιουργός που από το 2007 μας πρότεινε πρώτη την τσάντα από καμβά, την διάσημη πια «I’m not a plastic bag».\nΗ τσάντα που δημιουργήθηκε αρχικά για ένα φιλανθρωπικό σκοπό, και κόστιζε μόλις £5, μόλις βγήκε στο κατάστημά της έγινε αμέσως sold out! Βλέπεις ήταν και τότε μια κίνηση πρωτοποριακή, που μας ωθούσε να απαλλαγούμε από τις πλαστικές σακούλες μιας χρήσης…\nΤην κράτησαν απλές γυναίκες στις υπεραγορές, αλλά και διασημότητες σ’ όλο τον κόσμο. Η Keira Knightley, η Lily Allen και η Reese Witherspoon δημιούργησαν φρενίτιδα απ’ τη στιγμή που την είχαν καθημερινά στα χέρια τους! Και τότε η Anya Hindmarch έβαλε το πρώτο δικό της, πολύτιμο λιθαράκι στην έννοια της βιωσιμότητας της μόδας.\nΗ Anya Hindmarch λέει ναι στο πλαστικό…\nΤώρα όμως λέει ΝΑΙ στο πλαστικό; Κι όμως, ναι… Αλλά ποιό πλαστικό; Σήμερα λοιπόν, η Anya κάνει στροφή 180ο και από την «I’m not a plastic bag» έρχεται να μας προτείνει την «I Am A Plastic Bag»… Μια συλλογή μέσω της οποίας συνεχίζει να μας αποδεικνύει τις οικολογικές της ευαισθησίες… Ευαισθησίες που περνούν μέσα από τον απαιτητικό χώρο της μόδας.\nΌπως αναφέρει η ίδια, γι’ αυτό το project δούλευε τα τελευταία δύο χρόνια, με επιμονή και πείσμα, κατορθώνοντας τελικά να το υλοποιήσει με τον καλύτερο τρόπο. Οι τσάντες της κατασκευάζονται εξ’ ολοκλήρου στην Ιταλία, από ένα νέο ύφασμα που φτιάχνεται από ανακυκλωμένα πλαστικά μπουκάλια με επικάλυψη από ανακυκλωμένα πλαστικά των παρμπρίζ των αυτοκινήτων.\nΗ τεχνολογία χρειάστηκε πάνω από 2 χρόνια για να αναπτυχθεί και είναι μια επέκταση της πρωτοποριακής συλλογής «I’m not a plastic bag» της Hindmarch, η οποία βοήθησε στο παγκόσμιο κίνημα κατά των πλαστικών σακουλών. Μάλιστα, τη χρονιά που ξεκίνησε η διάθεση εκείνης της συλλογής της υπήρξε μια σημαντική μείωση του αριθμού των πλαστικών σακουλών που χρησιμοποιούνται στο Ηνωμένο Βασίλειο, ενώ είχε επίσης και αντίκτυπο στην παγκόσμια ευαισθητοποίηση.\n«Παρά την επίδραση του project του 2007 «I’m not a plastic bag», το πρόβλημα με τα πλαστικά μίας χρήσης έχει πολύ δρόμο ακόμα για την επίλυσή του. Η αποστολή μου όμως έχει αλλάξει… Από την «συνειδητοποίηση» του προβλήματος τώρα κινούμαι στην «κυκλικότητα» της χρήσης των υλικών, κάτι για το οποίο έχω δουλέψει τα τελευταία δύο χρόνια για το project «I Am A Plastic Bag», αναφέρει η ίδια Anya Hindmarch.\nΔες εδώ το σχετικό βίντεο με την Anya Hindmarch να εξηγεί όλη τη φιλοσοφία και τη διαδικασία μέχρι να δημιουργηθεί η νέα συλλογή της\n«I Am A Plastic Bag» Collection\nΚάθε τσάντα της συλλογής «I Am A Plastic Bag» είναι υφασμένη χρησιμοποιώντας νήματα που κατασκευάζονται από 32 ανακυκλωμένα πλαστικά μπουκάλια του μισού λίτρου, ακριβώς όπως αυτά που χρησιμοποιήθηκαν για να γεμίσει τις boutique της η Anya Hindmarch κατά τη διάρκεια της εβδομάδας μόδας στο Λονδίνο. Το ύφασμα που προκύπτει μοιάζει πολύ με βαμβακερό καμβά. Στη συνέχεια επικαλύπτεται με ανακυκλωμένα παρμπρίζ, που της χαρίζει ανθεκτικότητα. «Αγοράζεις μια και δεν την πετάς ποτέ», είναι το σύνθημα της Anya Hindmarch.\nΗ φιλοσοφία της διάρκειας\nΟι νέες τσάντες από ανακυκλωμένο πλαστικό δεν είναι φθηνές… Όμως, έχουν σχεδιαστεί για να διαρκούν, και να μπορούν να χρησιμοποιηθούν ξανά και ξανά. Η εταιρία με σύνεση βασίζεται στη φιλοσοφία της «προόδου όχι της τελειότητας»… Έτσι, οι τσάντες έχουν δερμάτινα χερούλια για χάρη της ανθεκτικότητας. Είναι σημαντικό να διερευνηθούν και άλλα υλικά, όπως το “vegan leather”, το οποίο είναι ουσιαστικά κατασκευασμένο από πλαστικό. Βέβαια, η εταιρία αποφάσισε να χρησιμοποιήσει ένα είδος δέρματος που φτιάχνεται από ένα προϊόν αειφόρου προέλευσης της βιομηχανίας κρέατος.\nΕπιπλέον, παρόλο που η Anya Hindmarch δήλωσε ότι δεν πιστεύει ότι το αντιστάθμισμα στο carbon είναι απάντηση. Γι’ αυτό το label της έχει συνεργαστεί με την EcoAct, μια παγκόσμια συμβουλευτική εταιρία για την αλλαγή του κλίματος και άρχισε να κάνει μετρήσεις για τις εκπομπές που σχετίζονται με τη συλλογή «I Am A Plastic Bag» έτσι ώστε το project να είναι carbon-neutral, να έχει δηλαδή, μηδενικό αποτύπωμα άνθρακα.\nΠάντως, όπως μάθαμε όσα κομμάτια κυκλοφόρησαν αυτές τις μέρες έγιναν ήδη ανάρπαστα. Η ολοκληρωμένη συλλογή «I Am A Plastic Bag» θα κυκλοφορήσει τον Απρίλιο. Και μπορείς να αποκτήσεις κάποιο κομμάτι μόνο με pre order στο on line shop της.\nΜάθε ακόμη περισσότερα από την ηλεκτρονική διεύθυνση της στο http://www.anyahindmarch.com/\nΠοια είναι η Ayna Hindmarch\nΈχουν περάσει 30 χρόνια από τότε που η ταλαντούχα Ayna Hindmarch (Άνια Χίντμαρτς) κατέκτησε το βρετανικό κοινό… Στην πορεία εδραίωσε τη θέση της στην βιομηχανία της μόδας σε Παρίσι, Νέα Υόρκη και Μιλάνο. Η συνταγή της επιτυχίας της; Το παιχνιδιάρικο στιλ, που συνδυάζεται με το Βρετανικό χιούμορ και την δεξιοτεχνίας της. Γνωστή για τις οικολογικές ανησυχίες της, αλλά και τις μοναδικές τσάντες που δημιουργεί, η σχεδιάστρια λατρεύει την κομψότητα… Και αυτό φαίνεται σε όλες της τις collection. Εκτός από το Λονδίνο, οι δημιουργίες της βρίσκονται σε όλο τον πλανήτη. Το 2014 στα British Fashion Awards κέρδισε επάξια τον τίτλο της καλύτερης σχεδιάστριας αξεσουάρ. Τέλος, το 2015 της απονεμήθηκε από το περιοδικό Glamour ο τίτλος «Γυναίκα της χρονιάς» για τα δημιουργικά επιτεύγματά της στη μόδα.\nΜε παρόμοια τεχνική έχουν δημιουργηθεί και οι Generation Generous. Μιλάμε για τις shopping bags της Νατάσας Μαρί Αθανασιάδου, που είχε παρουσιάσει από το 2016. Μάθε περισσότερα για τις Generation Generous κάνοντας κλικ εδώ\nTags: Ayna Hindmarch, ethical fashion, FASHION, sustainable fashion\nPuffer jackets; Βεβαίως… Έστω κι αν τα θεωρείς άκομψα, με…


Η αιώνια μάχη - Το φυλαχτό της φωτιάς\nΑρχική » Η αιώνια μάχη - Το φυλαχτό της φωτιάς\nΣυγγραφέας: Νικολάου Αλεξάνδρα\nΤίτλος: Η αιώνια μάχη - Το φυλαχτό της φωτιάς\nΌλεθρος και καταστροφή.\nΟι Εκδικητές προσπαθούν να πάρουν στα χέρια τους το πιο πολύτιμο κειμήλιο της βασιλικής οικογένειας της Φωτιάς και να κατακτήσουν τον κόσμο. Γεμάτοι φιλοδοξίες, επιτίθενται στο παλάτι τη στιγμή που η βασίλισσα-νεράιδα της Φωτιάς είναι ευάλωτη: μετά τη γέννα διδύμων.\nΗ Ελισάβετ, αδύναμη να υπερασπιστεί το βασίλειο και τον εαυτό της, χωρίζει το πανίσχυρο Φυλαχτό της Φωτιάς στα δύο, ένα για κάθε νεογέννητο, και παραδίδει τα δύο μωρά της στην έμπιστη μαία της. Στόχος της, να προστατεύσει το κόσμημα και να φυγαδεύσει τους απογόνους της, θυσιάζοντας τη ζωή της, ώστε η διάδοχός της να κατέχει το φυλαχτό που θα καθορίσει την επόμενη βασίλισσα.\nΤα μυστικά θα αρχίσουν να αποκαλύπτονται δεκαεπτά χρόνια μετά, και τότε ένα ανελέητο κυνηγητό θα ξεσπάσει. Τα δίδυμα αδέλφια, που δεν γνωρίζουν την ταυτότητά τους, θα βρεθούν στο μάτι του κυκλώνα της Αιώνιας Μάχης.\n"Το φυλαχτό της φωτιάς" είναι το πρώτο βιβλίο της σειράς "Η αιώνια μάχη" της Αλεξάνδρας Νικολάου, που κυκλοφορεί από τις εκδόσεις Λυκόφως.\nTags: μυθιστόρημα "Το φυλαχτό της φωτιάς", πρώτο βιβλίο της σειράς "Η αιώνια μάχη", Αλεξάνδρας Νικολάου, εκδόσεις Λυκόφως,


Το πρόγραμμα του Μητροπολίτη Βεροίας Παντελεήμονα από 26 Φεβρουαρίου έως και 4 Μαρτίου - Εφημερίδα Ημερήσια Ημαθίας\nΠέμπτη 29 Οκτωβρίου 2020 9:49\nΤο πρόγραμμα του Μητροπολίτη Βεροίας Παντελεήμονα από 26 Φεβρουαρίου έως και 4 Μαρτίου\n26 Φεβ 2018 11:55\nΤην Δευτέρα 26 Φεβρουαρίου το πρωί θα τελέσει Προηγιασμένη Θεία Λειτουργία στον Ιερό Ναό Αγίου Αθανασίου Ράχης.\nΤην Δευτέρα 26 Φεβρουαρίου στις 5:30 μ.μ. θα χοροστατήσει στο Μέγα Απόδειπνο στον Ιερό Ναό Αγίου Αντωνίου Πολιούχου Βεροίας.\nΤην Τρίτη 27 Φεβρουαρίου το πρωί θα τελέσει Προηγιασμένη Θεία Λειτουργία στον Ιερό Ναό Αγίων Κωνσταντίνου και Ελένης στο Παλαιό Σκυλίτση.\nΤην Τρίτη 27 Φεβρουαρίου στις 6:00 μ.μ. θα χοροστατήσει στο Μέγα Απόδειπνο στον Ιερό Ναό Αγίου Λουκά του ιατρού στην Ιερά Μονή Παναγίας Δοβρά Βεροίας.\nΤην Τετάρτη 28 Φεβρουαρίου το πρωί θα τελέσει Προηγιασμένη Θεία Λειτουργία στον Ιερό Ναό Αγίου Νικολάου Νεοκάστρου.\nΤην Τετάρτη 28 Φεβρουαρίου στις 6:00 μ.μ. θα χοροστατήσει στο Μέγα Απόδειπνο στην Ιερά Μονή Αγίου Αθανασίου Αγκαθιάς.\nΤην Πέμπτη 1 Μαρτίου το πρωί θα τελέσει Προηγιασμένη Θεία Λειτουργία στον Ιερό Ναό Αγίου Γεωργίου Γεωργιανών.\nΤην Πέμπτη 1 Μαρτίου στις 10:30π.μ. θα ομιλήσει στη Σύναξη Ιερέων στο Παύλειο Πολιτιστικό Κέντρο Βεροίας.\nΤην Πέμπτη 1 Μαρτίου στις 6:00 μ.μ. θα χοροστατήσει στο Μέγα Απόδειπνο στον Ιερό Ναό Αγίου Αλεξάνδρου Αλεξάνδρειας.\nΤην Παρασκευή 2 Μαρτίου το πρωί θα τελέσει Προηγιασμένη Θεία Λειτουργία στον Ιερό Ναό Αγίας Παρασκευής Ραψομανίκης.\nΤην Παρασκευή 2 Μαρτίου στις 7:00 μ.μ. θα χοροστατήσει στην Β' Στάση των Χαιρετισμών της Υπεραγίας Θεοτόκου στον Ιερό Ναό Κοιμήσεως της Θεοτόκου Ναούσης.\nΤο Σάββατο 3 Μαρτίου το πρωί θα ιερουργήσει στον Ιερό Ναό Αγίου Νικολάου Φυτειάς. Στο τέλος θα τελέσει μνημόσυνο υπέρ αναπαύσεως της ψυχής του μακαριστού πατρός Φιλαρέτου Κωνσταμονίτου.\nΤο Σάββατο 3 Μαρτίου στις 6:00 μ.μ. θα χοροστατήσει στον Αναστάσιμο Εσπερινό στον Ιερό Ναό Μεταμορφώσεως του Σωτήρος Ναούσης όπου εν συνεχεία θα ομιλήσει ο ιερομόναχος π. Βενέδικτος Νεοσκητιώτης με θέμα : « Ήταν αναμάρτητοι οι Άγιοι ; ».\nΤην Κυριακή 4 Μαρτίου το πρωί θα ιερουργήσει στην Ιερά Μονή Τιμίου Προδρόμου Σκήτης Βεροίας, επι τη εορτή του Αγίου Γρηγορίου του Παλαμά.\nΤην Κυριακή 4 Μαρτίου στις 6:00 μ.μ. θα χοροστατήσει στον Κατανυκτικό Εσπερινό στον Ιερό Ναό Αγίου Αντωνίου Πολιούχου Βεροίας όπου εν συνεχεία θα ομιλήσει ο ιερομόναχος π. Βενέδικτος Νεοσκητιώτης με θέμα : «Η κάθαρση της καρδίας».\n26 Φεβ 2018 11:52\nΈβδομη η Ελένη Ιωαννίδου στο πανελλήνιο πρωτάθλημα ανωμάλου δρόμου\n26 Φεβ 2018 11:58


Ο μπασίστας των Skid Row, Rachel Bolan, δήλωσε ότι το συγκρότημα συνεχίζει να δουλεύει πάνω στο νέο και επόμενο studio album του. Ως γνωστόν, η μπάντα κυκλοφόρησε δύο EPs με τον τίτλο "United World Rebellion" με τον Bolan να επιβεβαιώνει ότι η τρίτη και τελευταία δόση θα έχει τώρα τη μορφή ολοκληρωμένης δισκογραφικής δουλειάς. Αποκάλυψε, επίσης, ότι γράφει υλικό με αρκετούς γνωστούς καλλιτέχνες. Μερικοί από αυτούς, που θα συμμετέχουν στο καινούριο δίσκο, θα είναι ο frontman των Slipknot και των Stone Sour, Corey Taylor και η Lzzy Hale και ο Joe Hottinger των Halestorm.\nΣυγκεκριμένα, δήλωσε στην Heavy TV: "Έχουμε πολλά ευχάριστα τραγούδια. Είναι η πρώτη φορά στην καριέρα μας που έχουμε γράψει μουσική μαζί με ανθρώπους, που ήταν γνωστοί σε όλο το συγκρότημα. Εργαστήκαμε με φίλους, όπως ο Corey Taylor και γράψαμε ένα πραγματικά πολύ καλό κομμάτι. Ακόμη, το θετικό κομμάτι είναι ότι είναι μέχρι και σήμερα θαυμαστής των Skid Row και εμείς είμαστε οπαδοί των Stone Sour και των Slipknot. Και έχουμε και την Lzzy και τον Joe από τους Halestorm. Καθίσαμε μαζί τους και συνθέσαμε μαζί μερικά όμορφα πράγματα μετά από τα πολλά γέλια."


Dyslexia at home: Ιουνίου 2014\nΨήσε την αλφαβήτα! Ένα παιχνίδι για παιδιά με Μαθησιακές δυσκολίες\nΗ δημιουργικότητα μπορεί να εκφραστεί με πολλούς τρόπους οι οποίοι δεν χρειάζεται απαραίτητα να είναι εξαιρετικά ευφάνταστοι. Η μάθηση είναι μια διαδικασία που δεν σταματά ποτέ αλλά αντίθετα παραμένει ενεργής μόνιμα. Αυτό λοιπόν σημαίνει ότι το παιδί με μαθησιακές δυσκολίες. όπως και κάθε παιδί, μαθαίνει μέσα απο αμέτρητες αφορμές αρκεί να του δοθούν οι κατάλληλες ευκαιρίες. Συνήθως το παιδί με Δυσλεξία, Διάσπαση προσοχής και άλλες Μαθησιακές δυσκολίες χρειάζεται ένα δυνατό κίνητρο για να εμπλακεί.\nΕδώ αυτό το κίνητρο θα το δώσει η δημιουργικότητα της μαγειρικής.\nΥλικά: ζύμη για κουλουράκια, μαρκαδόρος, λαδόκολλα\nΠαιχνίδι-άσκηση: Αρχικά φτιάχνουμε σύμφωνα με τις οδηγίες μια βασική ζύμη για κουλουράκια. Κατά τη διάρκεια αυτής της διαδικασίας αφήνουμε το παιδί με μαθησιακές δυσκολίες να περάσει απο όλα τα στάδια παρασκευής. Ο λόγος είναι ότι το κάθε στάδιο έχει συγκεκριμένα οφέλη.\nΝα μετρήσει μόνο του και να ρίξει στο μπολ τα υλικά. Βοηθά στην μαθηματική έννοια της μέτρησης μεγεθών.\nΝα κόψει με ψαλίδι κάποια συσκευασία. Βοηθά εξαιρετικά στη λεπτή κίνηση.\nΝα ρίξει τα υγρά στοιχεία όπως νερό και λάδι. Εξασκεί το συντονισμό χεριού-ματιού.\nΝα ζυμώσει το μείγμα για 5 λεπτά και να πλάσει μακριές λωρίδες ζύμης. Ενδυναμώνει τα δάχτυλα και τους μικρούς μύες της παλάμης για καλύτερη λαβή του μολυβιού.\nΝα σχηματίσει τα γράμματα. Ενίσχυση λεπτής κίνησης, οπτικής διάκρισης και μορφολογίας γραμμάτων.\nΑφού έχει πλάσει τις λωρίδες της ζύμης, εμείς με ένα μαρκαδόρο γράφουμε τα γράμματα πάνω σε λαδόκολλα. Για να μην ακουμπήσει το μείγμα μας πάνω στο μαρκαδόρο θα τα σχηματίσουμε απο την αντίθετη πλευρά και με αντίθετη κατεύθυνση!\nΓράφουμε τα γράμματα απο την αντίθετη πλευρά και με αντίθετη κατεύθυνση!\nΌταν γυρίσουμε το χαρτί θα φαίνονται κανονικά και πάνω εκεί θα σχηματίσει το παιδί τα γράμματα!\nΕδώ πάνω θα σχηματίσει το παιδί τα γράμματα!\nΤα κουλουράκια-γράμματα αφού ψηθούν και είναι έτοιμα μπορούν να αποτελέσουν θαυμάσια βάση για να παίξετε και να δημιουργήσετε.\nΜπορείτε για ενίσχυση της λεπτής κίνησης να στολίσετε τα κουλουράκια με διάφορα υλικά πχ. με χρώματα ζαχαροπλαστικής.\nΔημιουργήστε ακόμα περισσότερο!\nΑφήστε το παιδί με μαθησιακές δυσκολίες να πάρει πρωτοβουλίες και προσπαθήστε να μη μετατρέψετε το παιχνίδι σε αγχωτική γλωσσική άσκηση!\nΈνα κοινό χαρακτηριστικό των παιδιών με Δυσλεξία/μαθησιακές δυσκολίες είναι το φτωχό λεξιλόγιο, οι τηλεγραφικές προτάσεις, ο ανώριμος συντακτικός χαρακτήρας στο γραπτό λόγο. Η κινητοποίηση για να επεκτείνει τη γραπτή πρόταση και να ακολουθήσει τη σκέψη του γίνεται με διάφορα εργαλεία. Το πιο σημαντικό απο αυτά είναι η εικόνα. Η εικόνα μπορεί να αποδειχθεί εξαιρετικά αποτελεσματικό όχημα στη διδακτική διαδικασία παιδιών με μαθησιακές δυσκολίες. Έτσι η άσκηση για την επέκταση μιας απλής πρότασης μέσα απο την εικόνα γίνεται ένα πολύ δημιουργικό λεκτικό παιχνίδι.\nΆσκηση: Διαλέγουμε μια εικόνα ή κάνουμε ένα σκίτσο και αρχικά αναπαριστούμε το τρόπο που μια απλή πρόταση μπορεί να "μεγαλώσει". Όπως φαίνεται και στην εικόνα γεμίζουμε το σκίτσο με λέξεις όπως: σύνδεσμοι κτλ.\nΈπειτα με παράδειγμα μια απλή πρόταση και χρησιμοποιώντας τις λέξεις του σκίτσου μαθαίνουμε να μεγαλώνουμε την αρχική απλή πρόταση! Με αυτό το τρόπο φτιάχνουμε πολλά τέτοια παραδείγματα σύνθετων προτάσεων.\nΜεγαλώνουμε την αρχική απλή πρόταση!\nΧρησιμοποιήστε εικόνες απο περιοδικά, φωτογραφίες ή τους ήρωες απο αγαπημένα βιβλία, κόμικ!\nΑπευθύνεται: Σε παιδιά με Δυσλεξία/μαθησιακές δυσκολίες για ανάπτυξη του γραπτού λόγου. Μπορεί να γίνει απο θεραπευτές, εκπαιδευτικούς, γονείς.\nΕτικέτες Ασκήσεις Δυσλεξίας, Γραπτός λόγος, Παιχνίδια ενίσχυσης., Σχεδιάγραμμα\nΜε ένα Ουράνιο τόξο! Αριθμοί & Δυσλεξία\nΜε ένα ουράνιο τόξο κάνουμε μαθηματικά στη Δυσλεξία!\nΜια απο τις ιδιαίτερες δυσκολίες που αντιμετωπίζει ένα παιδί με Δυσλεξία/μαθησιακές δυσκολίες είναι η απομνημόνευση με αποτέλεσμα να μη φτάνει εύκολα στην αυτοματοποίηση. Αυτό σημαίνει πως δεν μπορεί να ανακαλέσει άνετα και με επιτυχία τη γνώση και αυτό το οδηγεί στο να καθυστερεί ή να καταλήγει σε λανθασμένα συμπεράσματα.\nΈνα δυσλεξικό παιδί 10 χρονών δυσκολευόταν να "θυμηθεί" τα ζευγάρια του 10. Για να βοηθήσουμε στην εγκατάσταση των πληροφοριών και να ενισχύσουμε τη δυνατότητα να τις ανακαλεί απο τη μνήμη του ήταν απαραίτητο να κάνουμε ασκήσεις για την οργάνωση και την οπτικοποίηση τους. Μια απο τις ασκήσεις που βοήθησε ήταν: Με ένα Ουράνιο τόξο! η οποία έπειτα χρησιμοποιήθηκε για πολλά ζευγάρια αριθμών!\nΥλικά: χαρτί Α4, μαρκαδόροι\nΆσκηση: Φτιάχνετε ένα πολύχρωμο ουράνιο τόξο που στις άκρες του εμφανίζεται απο ένα ζευγάρι αριθμών που κάνει 10. Το παιδί γράφει στη συνέχεια το κάθε ζευγάρι σε πρόσθεση απο κάτω.\nΤο παιδί γράφει απο κάτω όλα τα ζευγάρια των αριθμών!\nΜη παραλείψετε να δείξετε την αντιμεταθετική ιδιότητα της πρόσθεσης!\nΑπευθύνεται: Σε παιδιά με Δυσλεξία/μαθησιακές δυσκολίες αλλά και σε παιδιά στη πρώτη αρίθμηση για καλύτερη εμπέδωση. Μπορεί να εφαρμοστεί απο θεραπευτές, εκπαιδευτικούς, γονείς.\nΣούπα μετά μουσικής! Γράμματα & Δυσλεξία\nΣούπα μετά μουσικής για τη Δυσλεξία!\nΣυμμετέχω όσο μαθαίνω σημαίνει μαθαίνω επειδή συμμετέχω!\nΗ ενεργός εμπλοκή του παιδιού κατά τη διάρκεια της μάθησης συνιστά σημαντική παράμετρο επιτυχίας. Η γνώση κατακτιέται πολύ πιο αποτελεσματικά όταν το παιδί με μαθησιακές δυσκολίες δημιουργεί και δεν αποστηθίζει απλά κανόνες και εξαιρέσεις. Το να “αισθάνεται” τη γνώση όσο τη διδάσκεται βοηθά σε μεγάλο βαθμό στην αποκωδικοποίηση της πληροφορίας και στην απομνημόνευση της.\nΟι ασκήσεις ενός προγράμματος ειδικής αγωγής προσανατολίζονται προς αυτή τη κατεύθυνση. Μια άσκηση που ενισχύει την οπτική διάκριση και τη μορφολογία των γραμμάτων/αριθμών σε παιδιά με μαθησιακές δυσκολίες είναι η: Σούπα μετά μουσικής!\nΥλικά: μπολ/κατσαρόλα/σουπιέρα/λεκάνη/βαθύ ταψί, πλαστικά γράμματα/αριθμοί, πετσέτα, μουσική\nΆσκηση: Γεμίζουμε τη λεκάνη με νερό και ρίχνουμε τα γράμματα/αριθμούς. Απλώνουμε τη πετσέτα δίπλα. Ζητάμε να βάλει το παιδί τα χέρια του μέσα στο νερό. Θέλουμε να βρει και να ακουμπήσει δίπλα στη πετσέτα κάθε φορά ένα συγκεκριμένο γράμμα/αριθμό πχ. Θέλω να βρεις και να ακουμπήσεις στη πετσέτα όλα τα /ε/. Εξηγούμε πως μπορεί να ψάχνει και να τοποθετεί μόνο όσο παίζει η μουσική. Όταν η μουσική σταματήσει θα πρέπει να ακούσει το επόμενο γράμμα/αριθμό που θα του ζητήσουμε και να επαναλάβει τη διαδικασία.\nΤο παιδί λέει και βάζει στη πετσέτα τα γράμματα!\nΗ άσκηση αυτή ενισχύει:\nΚάθε φορά που θα ακουμπά το γράμμα/αριθμό στη πετσέτα πρέπει να το λέει και να το βάζει με τη σωστή κατεύθυνση.\nΑπευθύνεται: Σε παιδιά με Δυσγραφία, Δυσλεξία/μαθησιακές δυσκολίες. Εφαρμόζεται απο θεραπευτές, εκπαιδευτικούς και γονείς.\nΠώς, Πότε, Πού; Μια άσκηση για τα Επιρρήματα στη Δυσλεξία\nΗ αναγνώριση και η χρήση των επιρρημάτων ως μέρη του Λόγου είναι δύσκολη διαδικασία για τα παιδιά με Δυσλεξία/μαθησιακές δυσκολίες. Ο κύριος λόγος είναι ότι συνήθως φτάνουν να διδαχθούν τα επιρρήματα ενώ δεν έχουν ακόμα κατανοήσει τι είναι ρήμα. Αυτή η σύχγυση έχει σαν συνέπεια να δυσκολεύει πολύ τη κατανόηση του "τι είναι επίρρημα".\nΤα βήματα για να εισάγουμε το παιδί με Δυσλεξία στα επιρρήματα είναι τα εξής:\nΣιγουρευόμαστε ότι γνωρίζει τι είναι ρήμα. Αν δεν γνωρίζει του μαθαίνουμε με όλους τους τρόπους που μπορεί να μάθει.\nΑφού μάθει τι είναι ρήμα σιγουρευόμαστε ότι γνωρίζει τι είναι επίθετο. Αν δεν γνωρίζει του μαθαίνουμε με όλους τους τρόπους που μαθαίνει καλύτερα. Πολλά παιδιά μπερδεύουν το επίθετο με το επίρρημα.\nΑφού γνωρίζει τα παραπάνω κάνουμε την παρακάτω άσκηση: Πώς, Πότε, Πού;\nΆσκηση: Σε ένα χαρτί Α4 γράφουμε τι είναι το επίρρημα και χρησιμοποιούμε για παράδειγμα ένα ρήμα. Δείχνουμε προφορικά μέσα απο σύντομες φράσεις πως συνδέεται το ρήμα με το επίρρημα πχ. παίζω αργά, παίζω τώρα, παίζω εδώ. Έπειτα προτρέπουμε το παιδί να κάνει το ίδιο.\nΤο επόμενο βήμα είναι να διδάξουμε: Τι ρωτάμε για να ξεχωρίσουμε ποιο είναι το κάθε επίρρημα.\nΠώς; για το τρόπο\nΠότε; για το χρόνο\nΠού; για το τόπο\nΈπειτα δείχνουμε απλές προτάσεις και ενθαρρύνουμε το παιδί, αφού πρώτα βρει το ρήμα, να αναγνωρίσει και το επίρρημα. Σιγά, σιγά, ανάλογα με την ηλικία και τις δυσκολίες του, κάνουμε και πιο σύνθετες τις προτάσεις. Τέλος δίνουμε ρήματα και επιρρήματα για να φτιάξει προτάσεις το ίδιο.\nΧρησιμοποιείστε ευχάριστα για το παιδί κείμενα όπως παραμύθια, κόμικ, στίχους αγαπημένων τραγουδιών!\nΑπευθύνεται: Σε παιδιά με Δυσλεξία/μαθησιακές δυσκολίες για εξοικείωση στη χρήση επιρρημάτων. Εφαρμόζεται εύκολα απο θεραπευτές, εκπαιδευτικούς και γονείς.\nΜη δεις, αλλά νιώσε! Άσκηση Δυσλεξίας για το Λεξιλόγιο\n“ Ο γραπτός του λόγος είναι πολύ κατώτερος από τον προφορικό του”\n“ Τα γραπτά του είναι φτωχά και το λεξιλόγιο του πολύ περιορισμένο”\nΌλα αυτά εκφράζουν τη δυσκολία του παιδιού με Δυσλεξία/Μαθησιακές δυσκολίες να αποτυπώσει τις ιδέες του, τη φαντασία του, τις σκέψεις του στο γραπτό λόγο. Ένα δομημένο κείμενο για να παραχθεί χρειάζεται ιδέες, τις κατάλληλες λέξεις και το σωστό τρόπο σύνθεση τους. Η σύνταξη είναι μια πολύπλοκη διαδικασία αποκωδικοποίησης της εσωτερικής σκέψης σε γραπτές προτάσεις, παραγράφους και τέλος κείμενα.\nΤα παιδιά με Μαθησιακές δυσκολίες συνήθως αδυνατούν να ανακαλέσουν λέξεις. Γίνεται αρκετά δύσκολο για αυτά να “θυμηθούν” τη σωστή λέξη και να τη χρησιμοποιήσουν στο λόγο τους εμπλουτίζοντας έτσι το κείμενο κάνοντας το πιο σαφές και ολοκληρωμένο.\nΜε βάση το γεγονός ότι τα Δυσλεξικά παιδιά μαθαίνουν καλύτερα με τη συμμετοχή όλων των αισθήσεων σχεδιάστηκε και η άσκηση, για την εξοικείωση στη χρήση επιθέτων, Μη δεις, αλλά νιώσε!\nΆσκηση: Ο σκοπός της άσκησης είναι να “αναγκάσουμε” το δυσλεξικό παιδί να εκφραστεί μέσα από λέξεις για αυτά που αντιλαμβάνεται με τις αισθήσεις του. Η άσκηση έχει να κάνει με τη περιγραφή αντικειμένων. Κάθε φορά δίνουμε ένα διαφορετικό αντικείμενο και με κλειστά μάτια το παιδί προσπαθεί να το περιγράψει. Ο τρόπος για να γίνει αυτό είναι μέσα απο τις υπόλοιπες αισθήσεις, αφή, ακοή, γεύση, οσμή. Για αυτό θα πρέπει να παροτρύνετε το δυσλεξικό παιδί να "εξερευνήσει" με όλους τους τρόπους το αντικείμενο που έχει στα χέρια του. Με αυτή τη τακτική το παιδί θα χρησιμοποιήσει επίθετα και περιγραφικό λεξιλόγιο.\nΑντικείμενα που μπορούν να χρησιμοποιηθούν:\nμικρά (αυτοκινητάκια, lego, μπίλιες κτλ.)\nμεγάλα (καρέκλα, τραπέζι κτλ.)\nδιαφορετικής υφής αντικείμενα\nμε έντονη μυρωδιά\nαλμυρά, πικρά, γλυκά κτλ.\nΤα αντικείμενα καλό είναι να συγκεντρώνουν διάφορα χαρακτηριστικά για να χρησιμοποιούνται και περισσότερες λέξεις! Αν το παιδί "κολλάει" στη περιγραφή κάνουμε ερωτήσεις για να το καθοδηγήσουμε.\nΑπευθύνεται: Σε παιδιά με Δυσλεξία/μαθησιακές δυσκολίες που δυσκολεύονται στην ανάκληση λέξεων. Μπορεί να εφαρμοστεί από γονείς, εκπαιδευτικούς και ειδικούς θεραπευτές.\nΕτικέτες Ασκήσεις Δυσλεξίας, Γραπτός λόγος, Λεξιλόγιο, Παιχνίδια ενίσχυσης.\nΨήσε την αλφαβήτα! Ένα παιχνίδι για παιδιά με Μαθη...\nΜεγαλώνουμε τη πρόταση με μια εικόνα! Δυσλεξία & γ...\nΠώς, Πότε, Πού; Μια άσκηση για τα Επιρρήματα στη Δ...\nΜη δεις, αλλά νιώσε! Άσκηση Δυσλεξίας για το Λεξιλ...


Θέμα: βιολογική...κρίση! Δευ Μαρ 02, 2009 8:17 pm\nτα βιολογικά προιόντα όλο και περισσότερο κερδίζουν τα ράφια των μαγαζιών και την προτίμηση των καταναλωτών..\nάλλωστε ποιός θέλει στο φαγητό του αμφισβιτούμενης ποιότητας προιόντα ψεκασμένα με τόσα χημικά σκευάσματα που τελικά βλάπτουν την υγειά μας αλλά και υποβαθμίζουν το περιβάλλον που ζούμε?\nΌμως συνειδητοποίησα ότι δυστυχώς τα βιολογικά προιόντα είναι για αυτούς που έχουν λεφτά...σε έναν κόσμο με έντονο το οικονομικό πρόβλημα της επιβίωσης η συστηματική αγορά βιολογικών προιόντ ων δεν συμφέρει τον μέσο καταναλωτή...\nκαι γω αγοράζω που και που απο τα υγειινά ράφια των καταστημάτων και προσφέρω στον ευατό μου μια μικρή ικανοποίηση ότι αυτό που έφαγα μύριζε,είχε γεύση φυσική....\nόμως τελικά τι κάνω?όταν τισ υπόλοιπες 5 μέρες της εβδομάδας τρώω φρούτα και λαχανικά εισαγώμενα ή όχι που είναι φτηνότερα εως και 3 φορές απο τα βιολογικά..\nθυσιάζω το φαγητό δυστυχώς γιατί στο πορτοφόλι περίμενουν λογαριασμοί,ενοίκια ,εξοφλήσεις.....\nέτσι πιστέυω νιώθει πολύς κοσμάκις..\nΠολλές φορές επίσης αναρωτιέμαι ποσό φυσικό ειναι τελικά το βιολογικό που αγοράζω..δεν αμφισβητώ την εργασία του γεωργού.θέλω να πιστεύω ότι τηρεί όλους τους κανονισμούς περί βιολογικής γεωργίας...\nαλλά όταν γύρω γύρω απο την καλλιέργεια του υπάρχουν ένα σορό συστηματικές καλλιέργειες που πνίγουν το έδαφος και τον αέρα με λιπάσματα και ψεκασμούς γίνεται αυτά τα χημικά να μην φτάσουν μέσω του ανέμου ή του υδροφόρου όριζοντα στον βιολογικό γείτονα??\nπώς προφυλάσσεται ένας γεωργός απο τέτοιες πονηρές επιθέσεις?\nΘέμα: Απ: βιολογική...κρίση! Τρι Μαρ 10, 2009 10:57 am\nΜέσα στην αγριάδα ανοίγεις πρώτα μονοπάτι και σιγά σιγά γίνεται δρόμος.\nΚάπως έτσι είναι και με τους αγρότες που ασκούν τη βιολογική, σιγά σιγα με τα χίλια δυο προβλήματα της καθημερινότητας τους. Ας ελπίσουμε ότι κατά ένα σημαντικό ποσοστό τα τρόφιμα θα είναι αυτό που ισχυρίζονται και δεν θα μας πιάνουν κότσο πάνω στην αγωνία μας για το τι τρώμε.\nΟι τιμές έχουν σταθεροποιηθεί και έχουν πέσει σε αρκετά προϊόντα από τότε που πρωτοβγήκαν τα βιολογικά. Βασικά είμαι της γνώμης ότι όσοι πάνε 100 τις 100 βιολογική διατροφή αλλάζουν ή στην τελική ασκούν ένα τρόπο ζωής αρκετά διαφορετικό από αυτό του μέσου Έλληνα. Δηλαδή τρώνε όσο πρέπει, δεν κάνουν καταχρήσεις, καταναλώνουν (υλικά αγαθά) τα απολύτως απαραίτητα, και γενικά περιορίζουν τις ανάγκες τους έτσι ώστε να τους φτάνουν και να τους περισσεύουν τα χρήματα… Με άλλα λόγια δεν πίνουν καφέ και δεν τρώνε στη ταβέρνα… περνάνε με ένα τσάι στο μπαλκόνι τους και μισό κιλό φρούτα!!!\nΘέμα: Απ: βιολογική...κρίση! Τρι Μαρ 10, 2009 6:37 pm\nκαι γω αυτής της άποψης είμαι Γιάννη.\nόταν μπείς στο μονοπάτι της υγιεινής και σωστής διατροφής ποιοτικά και ποσοτικά συνειδητοποιείς τελικά πόσα άσκoπα λεφτά ξοδέυονται στο φαί κ στους καφέδες!!\nκαι αρκετός κόσμος δεν το καταλαβαίνει ότι δεν πάω για καφέ συχνά όχι για λόγους τσιγκουνιάς (!!!!!)\nαλλά γιατί το θεωρώ μια κοροίδια κάθε φορά να δίνω 3,5 ? στον χυμό και στο τσάι(καφε δεν πίνω)\nενώ μπορω να πάω στο supermarket και να πάρω με τα ίδια λεφτά 2λιτρα χυμό ή 500γρ τσάι και να τα πίνω για 2 βδομάδες σπίτι μου..ή μπορώ όπως είπεσ να φτιάξω ένα τσάι και να το χαρώ αν όχι στο μπαλκόνι μου στην παραλιακή της θεσσαλονίκης!!!!\nπάντως αν και εξοικονομώ λεφτά απο αυτές τις αχρείαστες σπατάλες ακόμα βλέπω τα βιολογικά απρόσιτα για την τσέπη μου....\nελπίζω να πέσουν και άλλο οι τιμές.. βασικά ελπίζω να το γυρίσουν όλοι οι γεωργοί στην βιολογική γεωργιά γιατί μόνο τότε θα κατέβουν οι τιμές!!\nΘέμα: Απ: βιολογική...κρίση! Τετ Μαρ 11, 2009 11:00 am\nβασικά ελπίζω να το γυρίσουν όλοι οι γεωργοί στην βιολογική γεωργιά γιατί μόνο τότε θα κατέβουν οι τιμές!!\nEvi, δυστυχώς αυτό δεν μπορεί να γίνει, θα πεινάσει ο πλανήτης... αλλά και από την άλλη δεν ξέρεις τι μας επιφυλάσσει το μέλλον\nΣημαντικό νομίζω πως είναι πέρα από τα βιολογικά τα υπόλοιπα προϊόντα να είναι σωστά, δηλαδή να μην είναι επικίνδυνα για την υγεία μας.\nΘέμα: Βιολογικό μέλι Τρι Ιουλ 21, 2009 12:21 pm\nΜέλι όπως γνωρίζουμε όλοι ΄σύμφωνα με τους ορισμούς που δίνουν τα βιβλία είναι το προιόν της μέλισσας το οποίο προέρχεται από την συλλογή του νέκταρος και του μελιτόματος το οποίο το έχει επεξεργαστεί η μέλισσα.\nΣυνεπώς οτιδίποτε διαφορετικό από αυτό δεν είναι μέλι. Με άλλα λόγια η προσθήκη ζάχαρης ή σιροπιού ή οτιδήποτε άλλο είναι νοθεία.\nΒιολογικό μέλι είναι αυτό το οποίο παράγεται σύμφωνα με τους κανόνες της βιολογικής μελισσοκομείας.\nΤο προιόν και στις 2 περιπτώσεις είναι το ίδιο, μέλι. Συνεπώς, και συγχωρήστε με για την απορεία μου, δεν ξέρω αν υφήστατε βιολογικό μέλι.\nΣτην ελαιουργεία και αμπελουργεία για παράδειγμα επιτρέπεται η χρήση διαφόρων μυκητοκτονων, εντομοκτόνων κλπ. Στην βιολογική τους μορφή όμως κάτι τέτοιο δεν επιτρέπεται.\nΣτην μελισσοκομεία δεν επιτρέπεται κανένα φάρμακο ούτως η άλλως και η μόνη διαφορά που έχω βρει μέχρι στιγμής είναι ότι τα κεριά που θα χρησιμοποιηθούν πρέπει να έιναι πιστοποιημένα βιολογικά.\nΕάν και στις 2 περιπτώσεις το εξαγώμενο προιόν είναι καθαρό ανόθευτο μέλι δεν βρίσκω τον λόγο να πληρώνουμε νταβατζίδες πιστοποίησης (ΕΛΟΤ, ΔΗΩ κλπ) οι οποίοι το μόνο που έχουν να μας δώσουν είναι το σηματάκι στην ταμπέλα του τελικού προιόντος.\nΘέλω να πιστέυω ότι οι μελισσοκόμοι πλέον έμαθαν από το τελευταίο σκάνδαλο ότι οι χημείες δεν επιτρέπονται. Αντιβιοτικά, αέρια και ότι άλλο είναι ξένο για τον κόσμο της μέλισσας ΄οχι μόνο απαγορεύται από τον νόμο αλλά είναι και επιζήμιο για την μέλισσα.\nΣήμερα μια απλή ανάλυση μελιού κοστίζει 120 ευρώ και οποιοσδήποτε μπορεί να κάτσει στο έδρανο του δικαστηρίου οποιονδήποτε ασυνήδητο. Πέραν όμως από τον φόβο του νόμου εγώ θέλω να πιστέυω πως το μεράκι και το φιλότημο του κάθε ανθρώπου είναι αυτό το οποίο θα τον προστατέψει από οποια εσφαλμένη απόφαση νοθείας. Και όσοι ασυνήδητοι περισσέυουν από αυτό τον ρομαντικό κόσμο τότε οι υπόλοιποι δεν έχουμε από το να τους αποκλείσουμε και τότε ή θα συμορφωθούν ή απλά θα εξωστρακισθούν στη λήθη.\nΘέμα: Απ: βιολογική...κρίση! Σαβ Ιαν 16, 2010 11:27 am\nΣιγουρα ειναι πολυ δυσκολο ( λογω ποσοτητων ) να το ριξουν ολοι στην βιολογικη γεωργια. Απο την αλλη πληρωνουμε διαρκως ανοστα φρουτα και λαχανικα που μας βλαπτουν.\nΕξαρταται η υγεια μας απο την συνειδηση του καθε παραγωγου ( ραντισμα χρονος που μεσολαβει μεχρι την συγκομιδη) , και η τσεπη μας απο τους μεσαζοντες.\nΙσως πρεπει ν αλλαζουμε σιγα σιγα νοοτροπια. Απο τοτε που καταργηθηκαν τα μπακαλικα στις γειτονιες και οδηγηθηκαμε ολοι στα σουπερ μαρκετ , η ποιοτητα και η καθαροτητα των προιοντων επεσε. Αιτια η απροσωπη σχεση εμπορου καταναλωτη που οδηγει στο να μας πουλανε, οτι θελουν και να μην μπορουμε να παραπονεθουμε κιολας.\nΠληρωνουμαι και μαλιστα ακριβα αυτα που κανονικα και να μας τα χαριζαν δεν επρεπε να τα τρωμε. :evil:\nΟλοι εκμεταλευονται την ελλειψη χρονου (λογω δουλειας ) που εχουμε ,σαλατες ετοιμες συσκευασμενες, πιτσες , ντελιβεραδικα καργα.\nΜπορουμε ( και το εχω κανει) να βαλουμε σε μια γλαστρα (ελλείψη χωρου) μια ριζα σελινο ή μαιντανο, σε μια ζαρντινιερα μαρουλακια ., κρεμμυδακια και ενα σωρο αλλα.\nΘα μου πειτε ετσι αντιστεκομαστε, με 2 ριζες σελινο και 3 μαρουλακια?\nΑν οχι, τουλαχιστο παιρνουμε την ικανοποιηση οτι εστω για 3 -4 φορες φαγαμε κατι καθαρο.\nΤωρα παλι μπορει να κανω και λαθος και απλα να ειναι παραληρημα ενος διαρκως ανησυχου νου\nΘέμα: Απ: βιολογική...κρίση! Σαβ Ιαν 16, 2010 12:00 pm\nΤα ανήσυχα μυαλά φέρανε τις μεγάλες αλλαγές σ' αυτόν τον κόσμο! Τα ανήσυχα μυαλά δεν έμειναν σαν πρόβατα στην σφαγή να δέχονται ότι τους σερβίρουν!\nΤα 2 σέλινα και τα 3 μαρούλια δεν σώνουν την κατάσταση, αλλά τα μεγάλα ποτάμια δεν ξεκινάνε μεγάλα, προέρχονται από μικρούλες πηγές !\nΊσως εσείς στις μεγαλουπόλεις δεν μπορείτε να κάνετε κατι παραπάνω από μια γλάστρα και μια ζαρτινιέρα, αλλά εμείς της επαρχίας καλά θα κάνουμε να ξεχάσουμε την μανικιουρίστα και το γυμναστήριο, να πιάσουμε το λισγάρι και να ταΐσουμε στα παιδιά μας και κάτι αγνό!\nΌσο για τις τιμές των βιολογικών, πιστεύω ότι σίγουρα θα πέσουν, το θέμα είναι το πότε! Όταν θα αρχίσει συστηματική βιολογική καλλιέργεια σε μεγάλο αριθμό στρεμμάτων! Δηλαδη ... άγνωστο το πότε ... τουλάχιστον για μένα!\nΘέμα: Απ: βιολογική...κρίση! Σαβ Ιαν 16, 2010 12:14 pm\n"Ίσως εσείς στις μεγαλουπόλεις δεν μπορείτε να κάνετε κατι παραπάνω από μια γλάστρα και μια ζαρτινιέρα, αλλά εμείς της επαρχίας καλά θα κάνουμε να ξεχάσουμε την μανικιουρίστα και το γυμναστήριο, να πιάσουμε το λισγάρι και να ταΐσουμε στα παιδιά μας και κάτι αγνό!"\nτα παντα μπορουμε να κανουμε αρκει να θελουμε ( θελουμε) , απλα ψαχνουμε για το πως θα ξεκινησουμε , οσο για τα νυχακια....... και αυτα στο προγραμμα , υπαρχουν και γαντακια.\nΣε ολα μεσα και σε ολα μετρο\n"Όταν θα αρχίσει συστηματική βιολογική καλλιέργεια σε μεγάλο αριθμό στρεμμάτων! Δηλαδη ... άγνωστο το πότε ... τουλάχιστον για μένα!"\nσκεφτεσαι κατι τετοιο ?............ χμ\nσυντομα θα ομολογησεις\nΘέμα: Απ: βιολογική...κρίση! Σαβ Ιαν 16, 2010 1:30 pm\nΑπό την πρώτη στιγμή που φύτεψα το αμπέλι αυτό συζητάμε συνέχεια, υπάρχουν όμως μερικά εμπόδια, όπως παράδειγμα το απαγορευτικό -για μας- κόστος των βιολογικών φαρμάκων.\nΌχι ότι δεν θα βρίσκαμε άκρη, αλλά θέλει λίγο να ασχοληθείς κι όπως ξαναείπα έχουμε πολλά ανοιχτά μέτωπα κι άλλες επείγουσες προτεραιότητες! Όταν μπουν σε τάξη τότε ...\nΣτον κήπο βέβαια κάνουμε καλή δουλειά και τρώμε αρκετά αγνά, εκτός ελάχιστων περιπτώσεων που αναγκαζόμαστε να ψεκάσουμε.\nΚαι τότε όμως ακολουθούμε αυστηρά τους κανόνες χρόνου συγκομιδης.\nΚαι για να λέμε την αλήθεια εκεί ακριβώς είναι και το μεγαλύτερο πρόβλημα στα προϊόντα του μανάβη, και γενικά του εμπορίου. Ραντίζουν κι από πίσω μαζεύουν, κι όταν λέω από πίσω ... όχι τρόπος του λέγειν ... είδα να μαζεύει παραγωγός που την προηγούμενη είχε ραντίσει!!!\nΘέμα: Απ: βιολογική...κρίση! Τρι Μαρ 15, 2011 12:14 am\nΑγαπητέ φίλε μια και και είσαι του χώρου, θα έπρεπε να ξέρεις ότι τα μόνα σκεύασματα που έχουν έγκριση στη μελισσοκομία από το Υπυργείο, είναι τα ισχυρά εντομοκτόνα (tak tik με βάση το amitraz, asuntol με βάση το coumaphos,mauric με βάση το fluvalinate και άλλα πολλά) και που τα οποία χρησιμοποιούνται από τη συντριπτική πλειοψηφία των μελισσοκόμων. Σε αντίθεση, τα οργανικα οξέα και τα αθέραια έλαια που χρησιμοποιούνται στη ΒΙΟΛΟΓΙΚΗ μελισοκομία,και εφορμόζουν όλοι οι μελισσοκόμοι οι οποίοι ελέγχονται από τους ''νταβατζήδες'' ( Οργανισμούς Πιστοποίησης, ΔΗΩ κτλ.)δεν έχουν εγκριθεί, αλλά δεν αφήνουν κατάλοιπα στο τελικό προϊόν (μέλι, γύρη κτλ ).Επίσης στη ΒΙΟΛΟΓΙΚΗ μελισσοκομια εφαρμόζονται μια σειρα απο περιορισμούς, ώστε το μέλι που θα φτασει στο ράφι να ειναι απαλαγμένο από φάρμακα, βαρέα μέταλλα κτλ.Συνεπώς, στην πρώτη περίπτωση το μέλι πιθανόν να έχει κατάλοιπα από τα εντομοκτόνα, ενώ στη δεύτερη περίπτωση το μέλι είναι ακριβώς όπως το περιγράφουν τα βιβλία.....\nΕίναι κανείς που πιστεύει ότι τα δύο αυτά μέλια είναι ίδια ?


Χημεία (A Γενικού Λυκείου - Γενικής Παιδείας): Ηλεκτρονικό Βιβλίο\nΧημεία (A Γενικού Λυκείου - Γενικής Παιδείας) - Βιβλίο Μαθητή (Εμπλουτισμένο) - παλιό\nΧημεία (A Γενικού Λυκείου - Γενικής Παιδ... Εισαγωγή-Περιεχόμενα ΚΕΦΑΛΑΙΟ1: BAΣΙΚΕΣ ΕΝΝΟΙΕΣ 1.2. Γνωρίσματα της ύλης (μάζα, όγκος, π... 1.3 Δομικά σωματίδια της ύλης - Δομή ατό... 1.4 Καταστάσεις της ύλης - Ιδιότητες της... 1.5 Ταξινόμηση της ύλης - Διαλύματα-Περι... ΚΕΦΑΛΑΙΟ 2: ΠΕΡΙΟΔΙΚΟΣ ΠΙΝΑΚΑΣ - ΔΕΣΜΟΙ 2.2 Κατάταξη των στοιχείων (Περιοδικός Π... 2.3 Γενικά για το χημικό δεσμό 2.4 Η γλώσσα της χημείας ΚΕΦΑΛΑΙΟ 3: ΧΗΜΙΚΕΣ ΑΝΤΙΔΡΑΣΕΙΣ ΚΕΦΑΛΑΙΟ 4: ΣΤΟΙΧΕΙΟΜΕΤΡΙΑ 4.2 Καταστατική εξίσωση των αερίων 4.3 Συγκέντρωση διαλύματος - Αραίωση, αν... 4.4 Στοιχειομετρικοί υπολογισμοί ΚΕΦΑΛΑΙΟ 5: ΘΕΡΜΟΧΗΜΕΙΑ 5.2 Θερμιδομετρία ΚΕΦΑΛΑΙΟ 6: ΓΕΝΙΚΟ ΜΕΡΟΣ ΟΡΓΑΝΙΚΗΣ ΧΗΜΕΙ... 6.2 Ταξινόμηση οργανικών ενώσεων - ομόλο... 6.3 Ονοματολογία άκυκλων οργανικών ενώσε... 6.4 Ισομέρεια 6.5 Ανάλυση των οργανικών ενώσεων ΚΕΦΑΛΑΙΟ 7: ΒΙΟΜΟΡΙΑ ΚΑΙ ΑΛΛΑ ΜΟΡΙΑ 7.2 Λίπη και έλαια 7.3 Πρωτεΐνες 7.4 Πολυμερή («πλαστικά») 7.5 Υφάνσιμες ίνες\nΣτο τέλος αυτής της διδακτικής ενότητας θα πρέπει να μπορείς:\nΝα αναγνωρίζεις τις οργανικές ενώσεις.\nΝα αιτιολογείς το μεγάλο αριθμό οργανικών ενώσεων, στηριζόμενος στην ηλεκτρονιακή δομή και το μέγεθος της ατομικής ακτίνας του άνθρακα.\nΝα ταξινομείς τις οργανικές ενώσεις με βάση: α) το είδος των δεσμών που αναπτύσσονται μεταξύ των ατόμων του άνθρακα β) τη διάταξη της ανθρακικής αλυσίδας γ) τη χαρακτηριστική ομάδα που έχουν δ) τις ομόλογες σειρές.\nΝα ονομάζεις και να γράφεις, σύμφωνα με τις οδηγίες IUPAC, ορισμένες κατηγορίες άκυκλων οργανικών ενώσεων, όπως υδρογονανθράκων, αλκοολών, αιθέρων, αλδεϋδών, κετονών και καρβοξυλικών οξέων.\nΝα ορίζεις το φαινόμενο της συντακτικής ισομέρειας, να διακρίνεις τα διάφορα είδη συντακτικής ισομέρειας (αλυσίδας, θέσης και ομόλογης σειράς) και να αναγνωρίζεις τη σημασία αυτής στην ανάπτυξη της οργανικής χημείας. Να καταγράφεις και να ονομάζεις τα ισομερή που αντιστοιχούν σε ορισμένο μοριακό τύπο.\nΝα υπολογίζεις τον εμπειρικό τύπο μιας οργανικής ένωσης, με βάση την ποσοτική ανάλυσή της.\nΝα υπολογίζεις το μοριακό τύπο μιας οργανικής ένωσης συνδέοντας την ποσοτική ανάλυση (εμπειρικό τύπο) με τη σχετική μοριακή μάζα της.\n6.1\tΕισαγωγή στην οργανική\n6.2\tΤαξινόμηση οργανικών\nενώσεων- Ομόλογες σειρές\n6.3\tΟνοματολογία οργανικών\n6.5\tΑνάλυση οργανικών\nΕρωτήσεις - προβλήματα\nΈτος ορόσημο για την οργανική χημεία είναι το 1828. Τη χρονιά εκείνη ο Wöhler παρασκεύασε από ανόργανες πρώτες ύλες την πρώτη οργανική ένωση, την ουρία. Έτσι, κατέπεσε ο μύθος της ζωικής δύναμης, που αποτέλεσε τροχοπέδη στις φιλοδοξίες των χημικών για τη σύνθεση οργανικών ενώσεων. Στο πρώτο δημοσίευμα ο Wöhler ανέφερε: «Το μη αναμενόμενο αποτέλεσμα αποτελεί αξιοσημείωτο γεγονός, επειδή συνιστά παράδειγμα τεχνητής παραγωγής μιας οργανικής δηλαδή ζωικής ουσίας». Από το σημείο αυτό ξεκινά το κεφάλαιο της οργανικής σύνθεσης, που δεν έχει τελειωμό και από όπου παράγονται χιλιάδες χρήσιμα προϊόντα π.χ. φάρμακα, πλαστικά. Σήμερα υπολογίζεται ότι συντίθενται περίπου 300.000 ενώσεις το χρόνο. O Wöhler δε μπορούσε να κρατήσει τη χαρά του για το μεγάλο του επίτευγμα. Σ' ένα γράμμα του είχε εκμυστηρευθεί: «Αισθάνομαι σαν την κότα που έκανε το αυγό και πρέπει να το διαλαλήσει». Εξάλλου πολλές γενεές φοιτητών διδάχθηκαν χημική ανάλυση από το βιβλίο του «παραδείγματα για την εξάσκηση στην Αναλυτική Χημεία», που είχε εκδοθεί χωρίς να αναφέρεται το όνομα του από υπερβολική μετριοφροσύνη. «Εμφανίζομαι χωρίς το όνομα μου, αφού ο καθένας θα μπορούσε να γράψει ένα τέτοιο βιβλίο» είχε πει.\n6 ΓΕΝΙΚΟ ΜΕΡΟΣ ΟΡΓΑΝΙΚΗΣ ΧΗΜΕΙΑΣ\n6.1 Εισαγωγή στην οργανική χημεία\nΟργανική χημεία ονομάζεται ο κλάδος της χημείας που μελετά τις ενώσεις του άνθρακα. Εξαίρεση αποτελούν το μονοξείδιο του άνθρακα (CO), το διοξείδιο του άνθρακα (CO2) και τα ανθρακικά άλατα (π.χ. το ανθρακικό ασβέστιο CaCO3), που εξετάζονται στην ανόργανη χημεία (μαζί με τον C).\nΟι πρώτες οργανικές ενώσεις απομονώθηκαν στις αρχές του 18ου αιώνα, παρόλο που ορισμένες απ' αυτές, όπως τα σάκχαρα και το οινόπνευμα, ήταν γνωστές χιλιάδες χρόνια πριν. Ο πρώτος που μελέτησε συστηματικά τις οργανικές ενώσεις, ήταν ο Σουηδός χημικός Scheele (1742-1786), ο οποίος απομόνωσε πλήθος οργανικών ενώσεων από φυτικές και ζωικές ύλες, π.χ. απομόνωσε το γαλακτικό οξύ από το γάλα.\nΚατά τη διάρκεια του 18ου αιώνα, οι χημικοί πίστευαν ότι, για να συντεθεί μία οργανική ουσία, ήταν απαραίτητη η ζωική δύναμη (vis vitalis), την οποία διαθέτουν μόνο οι ζωντανοί οργανισμοί. Δηλαδή, επικρατούσε η βιταλιστική θεωρία, ότι οι ουσίες χωρίζονται σε ανόργανες και οργανικές και ότι, μόνο σε ζωντανούς οργανισμούς μπορούν να συντεθούν οι οργανικές ουσίες. To 1828 ο Wöhler ανακάλυψε, ότι μία οργανική ουσία μπορεί να παρασκευασθεί εργαστηριακά. Αυτό το πέτυχε τυχαία, κατά την παρασκευή της οργανικής ένωσης ουρία, με θέρμανση κυανικού αμμωνίου NH4OCN (η οποία είναι ανόργανη ένωση).\nΑπό τότε άνοιξε ο δρόμος της οργανικής σύνθεσης, της εργαστηριακής δηλαδή παρασκευής οργανικών ενώσεων, ενώ η βιταλιστική αντίληψη τέθηκε οριστικά στο περιθώριο των εξελίξεων.\nΣήμερα η διάκριση της χημείας σε ανόργανη και οργανική γίνεται για συστηματικούς λόγους, παρόλο που στην πραγματικότητα δεν υπάρχουν ουσιαστικές διαφορές στις ιδιότητες οργανικών και ανόργανων ενώσεων.\nΣημασία της οργανικής χημείας\nΕίναι εύκολο να διαπιστώσουμε ότι η ζωή μας επηρεάζεται σε μεγάλο βαθμό από την οργανική χημεία. Τα τρόφιμα, τα ρούχα, τα φάρμακα, τα\n•To τέλος του βιταλιστισμού. H «βιταλιστική θεωρία» δέχτηκε πολύ μεγάλο πλήγμα όταν ο Friedrich Wöhler ανακάλυψε, το 1828, ότι ένα ανόργανο άλας ήταν δυνατόν να μετατραπεί σε μια οργανική ένωση. Από τα μέσα του 19ου αιώνα, όλες οι μαρτυρίες συνηγορούσαν κατά τις «βιταλιστικής θεωρίας», και ο Brande έγραφε, το 1848, ότι «δεν είναι δυνατόν να χαραχτεί καμιά καθοριστική γραμμή μεταξύ οργανικής και ανόργανης χημείας. Οποιεσδήποτε διαφορές. .. θα πρέπει προς το παρόν να λαμβάνονται υπ' όψιν απλώς για εκπαιδευτικούς λόγους». H χημεία σήμερα είναι ενοποιημένη. Οι ίδιες αρχές που διέπουν τις απλούστερες ανόργανες ενώσεις ισχύουν και για τις πιο περίπλοκες οργανικές ενώσεις. To μόνο ιδιαίτερο χαρακτηριστικό των οργανικών ενώσεων είναι ότι όλες περιέχουν το στοιχείο του άνθρακα. Παρ' όλα αυτά η διάκριση μεταξύ οργανικής και ανόργανης χημείας, η οποία άρχισε για ιστορικούς λόγους, διατηρεί «την πρακτική ευκολία της. .. για την περαιτέρω πρόοδο των μαθητών».\nΑπόσπασμα από Οργανική Χημεία τόμος I John McMurry\nΤα βασικά συστατικά των τροφίμων είναι οργανικές ουσίες\nκαύσιμα, τα απορρυπαντικά, τα καλλυντικά, τα εντομοκτόνα, τα πλαστικά και τόσα άλλα, είναι στη βάση τους οργανικές ενώσεις και η εξέλιξή τους είναι αντικείμενο μελέτης της οργανικής χημείας.\nΑς δούμε όμως μερικά παραδείγματα. Τα τελευταία χρόνια έχουν γίνει ριζικές μεταβολές στη διατροφή με τις σύγχρονες μεθόδους παρασκευής, συντήρησης και τυποποίησης των τροφίμων. Ακόμα μελετήθηκε η θρεπτική αξία των τροφίμων και ανακαλύφθηκαν οι βιταμίνες και η χρησιμότητά τους.\nΜεγάλη πρόοδος έχει γίνει και στην ενδυμασία με την ανακάλυψη συνθετικών υλικών, όπως το νάιλον και το συνθετικό μετάξι. Ευρύτατα χρησιμοποιούνται σήμερα τα τεχνητά δέρματα, οι τεχνητές βαφές και τα συνθετικά νήματα, μεγάλης αντοχής και ποικιλίας.\nΣτην ιατρική, νέα φάρμακα και νέες μέθοδοι εργαστηριακών αναλύσεων έχουν βελτιώσει σημαντικά την προφύλαξη, διάγνωση και θεραπεία των ασθενειών.\nΑυτά, άλλα και όσα θα μπορούσε να απαριθμήσει ο καθένας μας από την καθημερινή του εμπειρία, κάνουν την οργανική χημεία έναν από τους πιο αναπτυγμένους κλάδους της χημείας, με εφαρμογές στη χημεία τροφίμων, τη φαρμακευτική χημεία, τη βιοχημεία, τη χημεία πολυμερών, τη πετροχημεία κ.α.\nΓιατί ο άνθρακας ξεχωρίζει\nΟι οργανικές ενώσεις που έχουν βρεθεί στη φύση ή έχουν παρασκευαστεί στα εργαστήρια μέχρι σήμερα είναι περισσότερες από 12.000.000, ενώ οι ανόργανες ενώσεις είναι περίπου 1.000.000, μετά το πλήθος των ενώσεων του πυριτίου που παρασκευάστηκαν τα τελευταία χρόνια.\nΓιατί όμως ο άνθρακας είναι τόσο ιδιαίτερος; Γιατί ξεχωρίζει από τα άλλα στοιχεία του περιοδικού πίνακα; Που οφείλεται η ικανότητα του άνθρακα να σχηματίζει τόσες πολλές ενώσεις; O άνθρακας έχει τα εξής ιδιαίτερα χαρακτηριστικά:\nΔιαθέτει τέσσερα μονήρη (μοναχικά) ηλεκτρόνια στην εξωτερική του στιβάδα ή, όπως συνήθως λέμε, έχει τέσσερις μονάδες συγγένειας (που συμβολίζονται με μία παύλα η καθεμία). Γι' αυτό μπορεί να ενωθεί με άτομα άλλων στοιχείων (συνηθέστερα είναι τα H, O, N, S, αλογόνα) ή με άλλα άτομα άνθρακα. Έτσι, σχηματίζει απλές ενώσεις (π.χ. με ένα άτομο άνθρακα) ή πολύπλοκες ενώσεις (π.χ. με δεκάδες δισεκατομμύρια άτομα άνθρακα).\nΈχει μικρής ατομικής ακτίνα γι' αυτό σχηματίζει σταθερούς ομοιοπολικούς δεσμούς (τα κοινά ζεύγη ηλεκτρονίων συγκρατούνται ισχυρά, επειδή είναι κοντά στον πυρήνα του ατόμου του άνθρακα). Επίσης τα άτομα του άνθρακα μπορεί να συνδεθούν μεταξύ τους με απλό, διπλό ή τριπλό δεσμό, όπως φαίνεται στα επόμενα παραδείγματα:\nΦάρμακα, καύσιμα, λιπαντικά και πολλά άλλα προϊόντα καθημερινής χρήσης στην υπηρεσία της οργανικής χημείας.\n• Ηλεκτρονιακή δομήC και Si\n6C (2 , 4)\n14Si (2 , 8 , 4)\nΟι ενώσεις στις οποίες όλα τα άτομα άνθρακα συνδέονται μεταξύ τους με απλούς δεσμούς λέγονται κορεσμένες. Οι ενώσεις στις οποίες δύο τουλάχιστον άτομα άνθρακα συνδέονται μεταξύ τους με διπλό ή τριπλό δεσμό λέγονται ακόρεστες.\nΝα σημειωθεί ότι και η δεύτερη ένωση, στο παραπάνω πλαίσιο, χαρακτηρίζεται κορεσμένη, επειδή τα άτομα του άνθρακα συνδέονται με απλό δεσμό στο μόριο της ένωσης. O διπλός δεσμός δηλαδή μεταξύ άνθρακα και οξυγόνου δεν «μετράει» για το χαρακτηρισμό της ένωσης. Αντίθετα, η ένωση που αναγράφεται παρακάτω χαρακτηρίζεται ακόρεστη, επειδή μεταξύ των ατόμων άνθρακα υπάρχει ένας διπλός δεσμός.\nΜεταξύ των ατόμων άνθρακα μπορούν να σχηματιστούν απλοί, διπλοί ή τριπλοί δεσμοί, όπως φαίνεται στα παραπάνω μοριακά μοντέλα.


Από Κώστας Σάμαρας 4 Μάρτιος 2021, 02:19 1.8k Views 0 Comments\n«Είχε τυλίξει το σκύλο της και τον κουβάλησε στην πλάτη της»\nΤο κοριτσάκι έμαθε ότι υπήρχε ένας κτηνίατρος που επισκέφτηκε την περιοχή και ταξίδεψε 2,5 χιλιόμετρα για να φροντίσει το κατοικίδιο της.\nΣτο Düzpelit , μια μικρή πόλη στην Τουρκία , δεν υπάρχουν κτηνίατροι. Όποιος θέλει να πάει τα κατοικίδια ζώα του στο γιατρό θα πρέπει να ταξιδέψει μερικά χιλιόμετρα στο İkizce de Ordu, την κεντρική πόλη αυτής της περιοχής. Όμως, το χιόνι που εισέβαλε στην περιοχή τις τελευταίες ημέρες το έκανε αδύνατο για τους περισσότερους κατοίκους.\nΈτσι , η Cemre , η 9χρονη κοπέλα που πρωταγωνιστεί σε αυτήν την ιστορία, έπρεπε να βρει έναν τρόπο να πάει τον σκύλο της στον κτηνίατρο.\nΠριν λίγες μέρες, ο κτηνίατρος Ogün Öztürk κλήθηκε σε ένα μικρό χωριό στην Τουρκία για να φροντίσει την αγελάδα ενός πελάτη. Δεν είχε προγραμματίσει να μείνει πολύ.\nΌμως αυτό που ξεκίνησε με μια επίσκεψη ρουτίνας τελείωσε καθώς ο Ogün δεν θα ξεχάσει.\nΑφού ολοκλήρωσε τη δουλειά για την οποία είχε έρθει, ο Ogün επρόκειτο να φύγει από το χωριό. Πριν φύγει όμως, κάτι στο βάθος του τράβηξε την προσοχή.\nΕκεί, περπατώντας προς αυτόν σε ένα μονοπάτι με χιόνι, ήταν ένα μικρό κορίτσι. Και δεν ήταν μόνη. Στην πλάτη της ήταν ένα σκυλάκι.\nΠροφανώς, είχε μαθευτεί ότι ένας κτηνίατρος ήταν στην πόλη – και αυτό έδωσε μια ευκαιρία την οποία η κοπέλα, η 8χρονη Cemre Su Türköz, θέλησε να εκμεταλλευτεί.\nΟ σκύλος της Cemre, ο Pamuk, είχε αρρωστήσει. Απελπισμένη για να τον βοηθήσει, αποφάσισε να μεταφέρει τον Pamuk περισσότερο από 2,5 χιλιόμετρα από το σπίτι της στο σημείο που είχε ακούσει ότι θα ήταν ο κτηνίατρος Ogün.\n«Όταν τους είδα, ήμουν πολύ έκπληκτος και συγκινημένος», είπε ο Ogün. «Τύλιξε το σκυλί της και τον κουβαλούσε στην πλάτη της».\nΟ Ogün, φυσικά, δεν μπορούσε να μην συναντήσει την Cemre και τον Pamuk. Ενώ το κοριτσάκι τον κοίταξε, ανησυχούσε πολύ για τον σκύλο της και ο Ogün του έκανε ένα τσεκ-απ.\nΕυτυχώς, η ασθένεια του σκύλου δεν ήταν πολύ σοβαρή. Ο Ogün διαπίστωσε ότι ο Pamuk είχε μόνο κάποια δευτερεύοντα προβλήματα στο δέρμα του που τον καθιστούσαν να δυσανασχετεί, αλλά τα οποία μπορούσαν εύκολα να αντιμετωπιστούν.\n«Όταν η Cemre άκουσε ότι ο σκύλος της θα γίνει καλά, ήταν πολύ χαρούμενη», είπε ο Ogün. «Εφάρμοσα θεραπεία για εξωτερικά παράσιτα στον Pamuk. Τώρα διασκεδάζει πάλι, υγιής και ευτυχισμένος. ”\nΤο κοριτσάκι και ο σκύλος της είχαν βοηθηθεί. Αλλά έκαναν επίσης έναν φίλο.\nΟ Ogün επέστρεψε στο χωριό για να κάνει μια επίσκεψη στη Cemre και στο Pamuk, διασφαλίζοντας ότι ποτέ δεν θα χρειαστεί να τολμήσει ξανά να περπατήσει μέσα στην χιονοθύελλα για να ζητήσει οποιαδήποτε βοήθεια μπορεί να προσφέρει. Είναι το λιγότερο που μπορούσε να κάνει, λαμβάνοντας υπόψη την προσπάθεια που έκανε για να τον βρει.\n“Μου έκανε πολύ χαρούμενο που ένα 8χρονο κορίτσι συμπεριφέρθηκε με αυτόν τον τρόπο με μια τόσο στοργική καρδιά”, είπε ο Ogün.\nΟ Ogün φυσικά δεν χρέωσε την Cemre για τις υπηρεσίες του εκείνη την ημέρα. Το να βλέπεις την αγάπη και την αφοσίωσή της στον Pamuk ήταν η καλύτερη πληρωμή που μπορούσε να ζητήσει.\n“Το γεγονός ότι ένα άτομο σε τόσο μικρή ηλικία εμφανίζει αυτή τη συμπεριφορά δίνει ελπίδα στην ανθρωπότητα”, δήλωσε ο Ogün. “Με όλα όσα συμβαίνουν στον κόσμο, υπάρχει ακόμα ελπίδα. Η Cemre μας έδειξε ότι η μόνη αλήθεια στον κόσμο είναι η αγάπη.”


Αγαπώ θα πει χάνομαι, Ρώσση - Ζαΐρη, Ρένα, Ψυχογιός | Bookia\nΑγαπώ θα πει χάνομαι /\nΠοιος αναγνώστης που αγαπά το βιβλίο και προσφέρει τη χαρά του παιδικού βιβλίου στα αγγελούδια του, δεν γνωρίζει τα παιδικά της αναγνώσματα όπως «Το κατεργάρικο αστεράκι, τον τράγο και τα επτά λυκάκια, το ψαράκι που φορούσε γυαλιά, τον Πάκι που δεν φοβάται τους σεισμούς, τη Νερένια που προστατεύει τη θάλασσα, και το πάρτι στο βυθό της θάλασσας? ».\nΗ Ρένα Ρώσση όμως ήρθε να ταράξει τα δικά μας νερά, τις δικές μας ευαισθησίες και αδυναμίες. Τέλος το δικό μας ταξίδι εκεί που πονούμε όλοι, στην Αγάπη. Ποια είναι όμως η πολυδιαβασμένη συγγραφέας? Γεννήθηκε στην Αθήνα. Είναι αριστούχος του Αμερικανικού Κολεγίου Θηλέων, της σχολής Νηπιαγωγών Αθηνών και διπλωματούχος του London Montessori Centre. Είναι μέλος του Κύκλου Ελληνικού Παιδικού βιβλίου, της Γυναικείας Λογοτεχνικής Συντροφιάς και υπεύθυνη του Παιδικού Τμήματος των εκδόσεων Μίνωας. Έχει γράψει τριάντα πέντε παιδικά βιβλία και έχει μεταφράσει περισσότερα από 750 βιβλία παιδικής και εφηβικής λογοτεχνίας. Το 1985 τιμήθηκε με τον Έπαινο της Γ.Λ.Σ για το βιβλίο της Δέκα Μικρές Θαλασσινές Σταγόνες από τις εκδόσεις Μίνωας. Το 2002 ανεγράφη στον Τιμητικό Πίνακα της ΙΒΒΥ (International Books for Young Children)για την μετάφραση του βιβλίου Μια υπέροχη γυναίκα του Rodman Philbric και για το σύνολο του μεταφραστικού της έργου. Το 2002, της απενεμήθη το ειδικό βραβείο μετάφρασης παιδικών βιβλίων,από την Ελληλνική Εταιρεία Μεταφραστών Λογοτεχνίας. Όπως η ίδια πιστεύει, το παιδικό βιβλίο, και ιδιαίτερα το παραμύθι, ανοίγει τις πόρτες της καρδιάς και του νου, απλά, τρυφερά, μαγικά, γνωρίζοντας στο παιδί την ίδια τη ζωή, γι' αυτό αφιέρωσε όλη της την ύπαρξη στα βιβλία για παιδιά.\nΗ συγγραφέας αρχίζει το υπέροχο βιβλίο της στην εισαγωγή με τα λόγια του Νίκου Καζαντζάκη :\nΠραγματικά τι είναι αγάπη; Τι κρύβει μέσα του το συναίσθημα της αγάπης; Πώς εκφράζεται; Μπορούν όλοι να τη βιώσουν; Μπορούν όλοι να την προσφέρουν στους ανθρώπους που βρίσκονται γύρω τους; Αυτά είναι μερικά από τα ερωτήματα στα οποία προσπαθεί να απαντήσει η συγγραφέας. μέσα από αυτό το τελευταίο της μυθιστόρημα «Αγαπώ θα πει χάνομαι»\nΑυτό τον τρόπο διαλέγει η συγγραφέας για να μας κάνει γνωστά τα συναισθήματα και τις σκέψεις του καθενός από αυτούς. Η διήγησή της γίνεται ξεχωριστά μέσα από τα μάτια των τριών κοριτσιών της οικογένειας, της Αλεξάνδρας, της Μαρίνας και της Ελίνας, ενώ συνεχίζεται μέσα από τον Δημήτρη και τη Γεωργία. Οι δυο τελευταίοι δεν είναι ακριβώς μέλη της οικογένειας μα συνδέονται στενά μεταξύ τους εξαιτίας ενός μεγάλου μυστικού.\nH Αλεξάνδρα, η Μαρίνα και η Ελίνα μεγαλώνουν σε ένα αρχοντικό όπου βασιλεύει η αδιαφορία. Έχουν τα πάντα αλλά τους λείπει το πιο βασικό: η αγάπη. Ακολουθούν το πεπρωμένο τους, ερωτεύονται με πάθος, χωρίζουν. Ταξιδεύουν παρέα με τα περιστέρια της καρδιάς τους στο απέραντο γαλάζιο του Αιγαίου και στην Καλντέρα της Σαντορίνης, πετούν πάνω από τις πλατείες της Φλωρεντίας, χορεύουν με τον ήλιο της ερήμου στη χλιδή των Αραβικών Εμιράτων, προσπαθούν με πείσμα να ανακαλύψουν τι θα πει «σ’ αγαπώ». Σε μια παράλληλη διαδρομή, παρών είναι και ο Δημήτρης, που σμίγει μυστικά με αλήθειες τραγικές, μπλεγμένος εν αγνοία του στον ίδιο οικογενειακό ιστό. Θα έρθουν να σμίξουν μυστικά με αλήθειες τραγικές για να αποκαλυφθούν όσα ήταν άγνωστα μέσα στην ίδια την οικογένεια τόσα χρόνια τώρα.\nΘα δανειστώ τα λόγια της συγγραφέως που νομίζω πως αποτυπώνει ακριβώς το μυστικό της επιτυχίας αυτού του βιβλίου :\nΎστερα από εκατόν πενήντα παιδικά βιβλία, στο αίμα της γραφής μου κυλάει η ματιά του ενήλικα, διανθισμένη με ότι καλό, ότι ωραίο κι αληθινό προσφέρουν τα παιδιά. Είναι το πρώτο από τα πέντε μυθιστορήματα που έχω γράψει που ενώνει τη Ρένα συγγραφέα για παιδιά και τη Ρένα συγγραφέα για ενήλικες. Πρώτη φορά άφησα τον εαυτό μου να ενωθεί σε ένα. Πρώτη φορά ένιωσα ολοκληρωμένη. Δεν είναι παιδικό το ΑΓΑΠΩ ΘΑ ΠΕΙ ΧΑΝΟΜΑΙ. Είναι ένα βιβλίο για ενήλικες που προσπαθούν να μη σκοτώσουν το παιδί που κρύβουν μέσα τους. Προσπαθούν ακόμα και σε δύσκολους καιρούς να πιαστούν από την αγάπη για τον εαυτό τους, τη δύναμη να προχωρήσουν μπροστά, τη δύναμη να καταλάβουν το αληθινό νόημα της αγάπης...Όποιος διαβάσει το βιβλίο μου, θα καταλάβει πως και η ΑΓΑΠΗ διδάσκεται...\nΕύχομαι κανένας από τους αναγνώστες να μη βιώσει αυτά που έζησαν οι ήρωες. Διάβασα το βιβλίο σε τρεις ημέρες. Η αγωνία μου για τη συνέχεια και τις ανατροπές που μπορεί να έπαιρνε το μυθιστόρημα, με συνάρπαζε. Ένιωσα όμορφα το συναίσθημα της αγάπης που απλώνεται στις σελίδες του, ακόμη μίσος για τους γονιούς που τόλμησαν να πάρουν αυτό το ρόλο, λυπήθηκα, έκλαψα. Μα όσο κόντευα προς το τέλος τα μηνίγγια μου τα αισθάνθηκα να σπάνε, δεν μπορούσα να συνεχίσω μα και η περιέργεια για το καλό ή το κακό τέλος του με ωθούσε σε αυτό. Δε θυμάμαι μέχρι τώρα να ένιωσα τόσο μίσος για ήρωες μυθιστορήματος. Μου έδωσε ένα πολύ δυνατό μήνυμα για τον ρόλο που έχω εδώ και δεκαπέντε χρόνια, το ρόλο του γονιού.\nΔε θα σας αποκαλύψω φυσικά τα γεγονότα. Καλό θα ήταν εσείς να ανακαλύψετε ένα-ένα όλα τα μυστικά που κρύβονται σε αυτό το σπίτι. Αξίζει το ταξίδι …\nΠεριττό είναι φυσικά να σας πω ότι επιβάλλεται να είναι στη βαλίτσα των καλοκαιρινών διακοπών.\nΈνα πραγματικό αριστούργημα...ένα βιβλίο ΥΜΝΟΣ στην αγάπη !! Το έχω διαβάσει 2 φορές και δεν το χορταίνω.. Αξίζει να υπάρχει σε κάθε βιβλιοθήκη καθώς είναι από τα πιο συναρπαστικά βιβλία που έχω διαβάσει !! Υπέροχη και μοναδική η γραφή της κα Ζαίρη, πραγματικά ξεχειλίζει από συναισθήματα όλο το βιβλίο !!! Μοναδικό !!!\nΥπέρ Συναρπαστικό, Καθηλώνει, Ανατρεπτικό, Διασκεδαστικό\nΥπέρ Ενδιαφέρον, Συναρπαστικό, Ανατρεπτικό, Ευχάριστο, Διδακτικό\nΥπέρ Interesting, Riveting, Original, Fast-paced, Rich plot, Well-documented\nΔυστυχώς με κούρασε τόσο πολύ που με δυσκολία το τελείωσα....\nΤο βιβλίο ξεκινάει με μια ευφάνταστη αστυνομική χροιά, που τονώνει το ενδιαφέρον των πρώτων σελίδων. Στη συνέχεια ξεκινάει η διήγηση 5 ιστοριών, των τριών κορών, ενός ανθρώπου που παίζει σημαντικό ρόλο στην ιστορία και της Γεωργίας που παίζει ίσως έναν από τους σημαντικότερους. Ο χωρισμός των κεφαλαίων είναι σαν του ΤΟ ΣΠΙΤΙ ΔΙΠΛΑ ΣΤΟ ΠΟΤΑΜΙ της Λένας Μαντά. Κάθε αφήγηση γίνεται σε α' πρόσωπο με αποτέλεσμα να μπορείς να διεισδύσεις στον ψυχισμό και στο μυαλό του ήρωα.\nΤο βαζω μεσα στα καλυτερα βιβλια που εχω διαβασει!! Ηταν υπεροχο!!\nΔυστυχώς με κούρασε τόσο πολύ που δεν μπορεσα να το τελειώσω...\nΈνα από τα ωραιότερα βιβλία που έχω διαβάσει στη ζωή μου και από τα λίγα με τα οποία έχω κλάψει!!! Απλά ΚΑΤΑΠΛΗΚΤΙΚΟ!\nΕίχα χρόνια να κλάψω με βιβλίο...σε αγγίζει απόλυτα... απλά υπέροχο...\nΑπό τα καλύτερα βιβλία που εχω διαβάσει.\nΩραια πλοκή και πλούσια συναισθήματα και περιγραφές!


Όπως σας έχω ξαναγράψει το «δικό» μου Brow Bar βρίσκεται στον 3ο όροφο του The Mall Athens μέσα στο κατάστημα Sephora και είναι αυτό που με βολεύει περισσότερο αφού με αυτοκίνητο είμαι 10 λεπτά απόσταση από σπίτι και γραφείο.\nΠιο παλιά τα φρύδια μου τα περιποιόταν η αγαπημένη Κατερίνα η οποία όμως δεν βρίσκεται πλέον στην Ελλάδα, αλλά την αντικατέστησε επάξια ο γλυκύτατος και πολύ καλός και αποτελεσματικός Θανάσης, με τον οποίο κάνουμε και διάφορες beauty κουβεντούλες κάθε φορά που βρίσκομαι εκεί, ανταλλάσσοντας πληροφορίες για νέα προϊόντα που μας άρεσαν.\nΟ Θανάσης ετοιμάζεται για μένα…\nGetting ready for a brow make over at Benefit’s Brow Bar with my favorite eyebrow expert Thanasis! Stay tuned! #eyebrows #eyebrowmakeover #benefit #browbar #benefitcosmetics #benefit_greece #sephora_greece #thebeautybloggr #beauty #style #brains\nA post shared by beautybloggr (@thebeautybloggr) on Jul 16, 2018 at 6:04am PDT\nΔεν θυμάμαι αν σας το είχα γράψει, αλλά πριν περίπου 2 μήνες την έκανα τη βλακεία μου, γιατί είδα μια τριχούλα στο αριστερό μου φρύδι που πετούσε και πήγα να την τραβήξω με τσιμπιδάκι, αλλά κατά λάθος τράβηξα άλλη, μετά πήγα να την ξανατραβήξω και πάλι τράβηξα άλλη, ok για να μη τα πολυλογώ τράβηξα 4-5 μέχρι να τα καταφέρω και τελικά έκανα ένα ωραιότατο μάδημα περίπου το μέσον του φρυδιού. Φυσικά πήγα τρέχοντας στο Brow Bar και τον Θανάση για να σώσω κάπως την κατάσταση και ευτυχώς κάπως το διόρθωσε το φρύδι μου και ο ίδιος μου είπε να είμαι κάπως υπομονετική, να αφήσω τα φρύδια μου να μεγαλώσουν λίγο και μετά να πάω για το make over μου.\nΈτσι λοιπόν πήγα χθες το απόγευμα στον Θανάση στο Brow Bar και αυτή είναι η φωτογραφία των φρυδιών μου, before.\nΗ διαδικασία που ακολούθησε ο Θανάσης ήταν πρώτα να περάσει μια απαλή βαφή στα φρύδια μου σε καστανή απόχρωση και μετά με τον Benefit τρόπο – δηλαδή με κερί – να γίνει ο τελικός σχηματισμός στα φρύδια μου και να ολοκληρωθεί με τσιμπιδάκι – μόνο για κάποιες τριχούλες που πέταγαν έτσι ώστε το αποτέλεσμα να είναι τέλειο.\nΤα φρύδια μου μετά. Φωτογραφία after.\nΟρίστε και full face. Να ξέρετε, ότι όταν τα φρύδια είναι τέλεια, είναι σχεδόν σα να έχεις κάνει botox. Απίστευτη η διαφορά στο πρόσωπο.\nΌσο γίνονταν όλα αυτά, πιάσαμε συζήτηση για τις νέες mascara φρυδιών της Benefit 3D- Brow Tones σε επτά αποχρώσεις, που δημιουργούν διακριτικές ανταύγειες και αναδεικνύουν τα πιο άτονα φρύδια.\nΟυσιαστικά είναι ένα highlighter φρυδιών μακράς διάρκειας το οποίο μπορείτε είτε να το εφαρμόσετε μόνο του (απλά χτενίζετε τα φρύδια σας) είτε πάνω από το προϊόν φρυδιών (μολύβι/ σκιά/ μάσκαρα) που ήδη χρησιμοποιείτε. Οι αποχρώσεις τονίζουν και το χρώμα των ματιών σας και η Benefit προτείνει για καστανά μάτια την απόχρωση Teal (πράσινο) για μπλε μάτια την απόχρωση Copper (θερμό μπρονζέ) και για πράσινα μάτια την απόχρωση Purple.\nΠάντως εγώ παρόλο που έχω καστανά μάτια προτιμώ την Copper – δίνει μια λάμψη και ένα ελαφρά ιριδίζον αποτέλεσμα στα φρύδια. Το λες και χαριτωμένο.\nΣε άλλα νέα κάπως άσχετα, αλλά κάπου πρέπει να πω τον πόνο μου, δείτε με προσοχή την φωτογραφία παρακάτω και θα σας πω την ιστορία: την Κυριακή μου ήρθε να κάνω μια ισπανική ομελέτα με τυριά, λαχανικά και χαμόν- και το χαμόν κατέληξε σε χαμό- γιατί δεν μου έφτανε αυτό, ήθελα να κάνω και τον chef και να την κάνω flip αναποδογυρίζοντας το τηγάνι και τα έκανα μαντάρα και πετάχτηκε το λάδι και κάηκα και έχω κάνει κάτι ωραιότατα σημάδια στη μούρη κοντά στο πηγούνι.\nΈχει έρθει η ώρα για διακοπές μου φαίνεται.\nTags: 3D- Brow Tones, Benefit, Brow Bar, featured3, Mάσκαρα Φρυδιών, Βαφή Φρυδιών, Καλοκαίρι 2018, Σχηματισμός Φρυδιών, Τέλεια Φρύδια, Χρωματιστές Mascara Φρυδιών\n@Τζουλια εχεις απόλυτο δίκιο! Εχει μεγαλη διαφορά οταν τα φρύδια ειναι καλοσχηματισμένα!!!\nΚάποια στιγμή πρεπει να φτιαξω και τα δικά μου!! Ποσο κοστίζει η όλη διαδικασία?\nΔεν ήξερα αν έπρεπε να γελάσω η να αναφωνήσω !! Οταν διάβασα για το «ατύχημα» Μάλλον @Τζουλια μου την επόμενη φορα καλητερα τα flip flop να αφήσεις να τα φοράς στην παραλια 🤪\n@Julia μου! Τα φρύδια είναι τέλεια, μετά τη παρέμβαση του Θανάση! Έχω κάνει ακριβώς το ίδιο λάθος με σένα, βγάζοντας τη λάθος τριχουλα..και δυστυχώς συνέχισα! Μετά, πράγματι, με υπομονή, περίμενα, και τώρα έχουν διορθωθεί. Επειδή έχουμε Sephora στη Χαλκίδα, και είμαι πιστή και εκεί, μου είχε έρθει μνμ στα γενέθλιά μου, ως δώρο η περιποίηση από τη Benefit . Πήγα, αλλά η κοπέλα είχε πάρει άδεια εγκυμοσύνης τη προηγούμενη μέρα! (φοβερή τύχη!) & έτσι δεν έζησα τη συγκεκριμένη εμπειρία. Ίσως, μελλοντικά! Το ατυχές συμβάν στη κουζίνα, έχει σ’ολες μας συμβεί… πίστεψέ με..! Ένα δοκιμασμένο τρυκ που κάνω σε παρόμοια δικά μου ατυχήματα με το τηγάνι, είναι η εφαρμογή -εκεινη την ώρα- αλευριού στο σημείο που μου έχει πέσει καυτο λάδι, και δεν μένει ούτε το παραμικρό σημάδακι! Αλλά θέλει να το κάνεις μεσα στα πρώτα λεπτά.\nΚαλές διακοπές & γρήγορα! 😉\nΧρείαζεται rendez vous στο brow bar? Το κόστος ποιο είναι; Η δουλειά που σου έκαναν εκπληκτική!!\n@SofiaT: Εξαρτάται τι θα κάνεις Σοφία μου. Αν κάνεις μόνο σχηματισμό, ή μόνο βαφή γύρω στα 15Ε. Αν κάνεις και τα δυο η τιμή είναι γύρω στα 30Ε αλλά πραγματικά αξίζει γιατί το αποτέλεσμα κρατάει αρκετά και μετά εσύ με προσοχή μπορείς να βγάζεις μόνη κάποιες τριχούλες που κάνουν την εμφάνισή τους (αυτό κάνω και εγώ – με προσοχή όμως έτσι;;)\n@SofiaT No 2: Ε δεν έχεις και άδικο!! Παραλία!! Μόνο παραλία από εδώ και μπρος!! χαχχαχαχαχαχ!!\n@Sofia Marga: Να κλείσεις πάλι!! Αξίζει να το κάνεις και εφόσον σε είχαν καλέσει κιόλας, ένας λόγος παραπάνω! Μην το αφήσεις. Θα σου αρέσει πολύ το αποτέλεσμα! (αλήθεια? κάνει δουλειά το αλεύρι? Θα το θυμάμαι σίγουρα αυτό το tip για επόμενη φορά αν και με βλέπω να ξαναβάζω τηγάνι σε καμμιά πενταετία… χαχαχαχχαχαχα!!)\n@ΜΑΡΙΑ: Ναι Μαρία μου, χρειάζεται να κλείσεις ραντεβού γιατί είναι πολύ πιθανό όταν πας να μην υπάρχει χρόνος. Το έχω παθει και εγώ και από τότε κλείνω πάντα ραντεβού- τουλάχιστον μια μέρα πριν.Το κόστος όπως έγραψα παραπάνω είναι ανάλογιο με το τι θα κάνεις και ξεκινά από 15 έως περίπου 30 ευρώ.\nΟποία σύμπτωσις! Μιας και άρχισαν οι εκπτώσεις είπα να κάνω ένα pampering στον εαυτό μου και είδα τη συγκεκριμένη mascara της Benefit και σκεφτόμουν να την παραγγείλω. Όπως έχω πει και στο παρελθόν, έχω μεγάλο πρόβλημα με τα φρύδια μου λόγω θυρεοειδούς, καθώς δεν φυτρώνουν. Είναι απίστευτα σπαστικό και τα τελευταία χρόνια που είναι must το φρύδι – τέντα, ε, πώς να το πω, είμαι out of fashion. Ευτυχώς, η Benefit με έχει σώσει.\n@Julia: Έχει κάνει καταπληκτική δουλειά στα φρύδια ο Θανάσης και το αποτέλεσμα φαίνεται πολύ φυσικό! Well done, όντως αλλάζει εντελώς το πρόσωπο!\nΕπίσης, για τα καψίματα βάλε Bio oil, κάνει θαύματα! Είχα καεί από καυτό λάδι στο χέρι και το σημάδι το είχα χρόνια, μέχρι που άρχισα να χρησιμοποιώ το bio oil (το είχα γράψει και στο review τότε, αν θυμάσαι) και εξαφανίστηκε εντελώς!\nΔοκίμασε τις αποχρωσεις πριν επιλέξεις, γιατί επειδή έχεις πολύ λευκό δέρμα οι σκούρες αποχρώσεις (deep blue κλπ) μπορεί να σε “αγριέψουν”. Shade 2 ή Shade 4 καλύτερα για σένα.\n(ναι την Κυριακή που δεν είχα καμία όρεξη να τρέχω σε φαρμακείο Bio Oil έβαλα. Αλλά Δευτέρα, πρωί πρωί αγόρασα ειδική κρεμούλα, γιατί είναι πρόσωπο όπως και να το κάνεις..)\n@Julia: Α, ωραία, ευχαριστώ πολύ για τη συμβουλή, δεν το σκέφτηκα! Και η αλήθεια είναι ότι αυτές οι δυο μου φαίνονταν πιο φυσικές!\nΚαι λοσιόν aloe vera επίσης βοηθάει πολύ! Περαστικά!\nΓεια σας κορίτσια κι εσύ αγαπημένη με τα υπέροχα φρύδια! Θα έχετε πάντα στο σπίτι σας αιθέριο έλαιο λεβάντας. Στο παραμικρό κάψιμο βάζουμε αμέσως επάνω και δεν θα μείνει ούτε σημάδι, ούτε θα κάνει φουσκάλα, ούτε κοκκίνισμα. Το αιθ. έλαιο λεβάντας είναι το μόνο που μπαίνει αδιάλυτο στο δέρμα, χωρίς πρόβλημα.\nΦανταστικό αποτέλεσμα! Θα το απισκεφτώ οπωσδήποτε μέσα στην επόμενη εβδομάδα. Προσοχή Τζούλια!! Δεν είμαστε για τέτοια! Ελπίζω τουλάχιστον η ομελέτα, να είχε επιτυχία!\n@Stella: Aν σου πω ότι έψαχνα παλιά posts σου στο bb γιατί ήμουν σίγουρη ότι κάτι θα είχες γράψει και γι αυτό; Αλλά είχα τα νεύρα μου και δεν μπορούσα να βρω τίποτα!! (we missed you darling…)\n@Eleytheria: Οι άλλοι μια χαρά την ευχαριστήθηκαν Ελευθερία μου, εμένα πάλι μου βγήκε ξινή.. (άσε που έτσουζα κιόλας…)\n….sorry αλλά γέλασα με το accident μετά από την μαγειρική απόπειρα της Jennifer!!\nΔεν έχω επισκεφθεί ποτέ το brow bar της benefit….το ομολογώ….όμως αυτές τις νέες μάσκαρα θα πρέπει να τις δοκιμάσω…λες να δοκιμάσω την magenta;;;Koκκινομάλλα,γαρ….απορία κοκκινομάλλας(όπως λέμε ξανθιάς) …οι μπλε και μοβ αποχρώσεις είναι πολύ έντονες;;;Δλδ, κυκλοφορείς τύπου με ελεκτρίκ και μοβ φρύδι;;;\n@Celia: Εμ καλά έκανες και γέλασες, για γέλια είμαι για να μη πω για κλάματα.. ξερω γω τι με έπιασε.. anyway, στα άλλα: Καμία απόχρωση δεν είναι πολύ έντονη- με την έννοια ότι το χρώμα δεν μπορεί να “γράψει” ‘εντονα πάνω σε καστανά φρύδια (που είναι και τα περισσότερα). Μια λάμψη με ιριδισμούς δίνει αλλα ναι, πρόσεξα ότι με κάποιες αποχρώσεις (μπλε- μοβ) σκουραίνει πολύ το φρύδι, όπως έγραψα παραπάνω και στην @Sheena. Δοκίμασε το Magenda- δε χάνεις κάτι. Ο Θανάσης στο Brow Bar μου είπε ότι σας περιμένει όλα τα bb girls για να δοκιμάσετε αυτές τις mascara.\nBenefit brow bar=εγγύηση.Ειδικα για τα νέα κορίτσια που θέλουν να βγάλουν σωστά τα φρύδια τους και όχι να τα μαδησουν [email protected]πολυ ωραία φρύδια.Ευτυχως,δεν τα μαδησες όταν ήταν μόδα τα λεπτά φρύδια.Περαστικα για τις φουσκάλες.Αν με δεις να τηγανίζω καλαμάρια,θα νομίζεις ότι παίζω μπάσκετ, φοβάμαι πολύ το λάδι!!😄😄\n@Julia, σίγουρα θα κλείσω ύστερα από την παρότρυνση σου make up over φρυδιών Benefit!\nΓιατί, δεν πρέπει να ξεχνάμε τα φρύδια μας, είναι η κορνίζα του προσώπου μας! ( κάπου το έχω ακούσει αυτό, δεν είναι δικό μου!)\n19/07/2018 at 00:24\nΌντως τα καλοφτιαγμενα φρύδια μπορούν να αλλάξουν το πρόσωπο και να σου κρύψουν πενταετία και βάλε και το έχω δει και η ίδια κάθε φορά που μου τα φτιάχνει το ταλέντο του σπιτιού μου η μεγάλη μου κόρη 💝 Τέλεια τα φρύδια σου Τζούλια μου, μπράβο στο Θανάση!! Όσο για τα άτιμα τα καψιματακια εν ώρα μαγειρικής ή σίδερο υ, όσον αφορά εμένα, εκείνη τη στιγμή βάζω κέτσαπ ή οδοντοκρεμα.. Προσωρινή ανακούφιση βέβαια αλλά θα προμηθευτώ το έλαιο λεβαντας που ανέφερε η Στέλλα μας πιο πανω\nΩραία φρύδι σου έκανε! Έχω φίλη που δεν τα έχει βγάλει ΠΟΤΕ και έχει υπέροχο σχήμα… πολύ τυχερή!!! Εγώ τα αφήνω να γεμίσουν και να μεγαλώσουν γι αυτό βάζω κάθε βράδυ καστορελαιο και μετά θα πάω να μου τα περιποιηθουν όπως τα δικά σου!!! 💚💛💙💜💛💜💙💛💚\nΔεν έχω κάνει ποτέ μεγάλη αλλαγή στσ φρύδια μου εκτός από τις περιφερειακές τριχούλες και νε φοβίζει η παρέμβαση ειδικού. Όμως στη Benefit θα πήγαινα. Νομίζω ότι κάνουν πολύ καλή δουλειά, χωρίς υπερβολές. Κι εγώ έχασα το δωρο των γενεθλίων μου από τα Sephora, καθώς αφορούσε ατο κατάατημα της Πάτρας και δεν έτυχε να πάω.\nΤζούλια μου, εύχομαι να μην έχει μείνει το παραμικρό σημάδι. Τώρα τρέχουμε για λεβάντα…


Βρεφική Κάπα Nima Baby Lilliana\nΒρεφική κάπα για το μπάνιο του μωρού σας από την εταιρεία Nima. Η σύνθεση της είναι 100% βαμβάκι 400γραμ./τ.μ. σε σομόν χρώμα. Η εξωτερική όψη είναι βελουτέ για απαλότητα και η εσωτερική είναι πετσετέ για έξτρα απορροφητικότητα. Είναι σχέδιο για κοριτσάκια και έχει κεντητό φλοράλ μοτίβο. Διατίθεται σε συσκευασία κουτί.\nΣεντόνια Κούνιας (Σετ) Nima Baby Lilliana


13-08-2020 • 22:04μμ\nUPD: 13-08-2020 • 22:04μμ\nΣε εξέλιξη εξακολουθεί να βρίσκεται στα νοτιοδυτικά του Δήμου Κανδάνου- Σελίνου η πυρκαγιά που ξέσπασε από την Τετάρτη στην περιοχή. Αρχικά τέθηκε υπό έλεγχο, ωστόσο αναζωπυρώθηκε το πρωί της Πέμπτης, καίγοντας χορτολιβαδική και δασική έκταση, μεταξύ των περιοχών Παπαδιανά- Σκλαβοπούλα- Κερδόδασος.\nΣύμφωνα με τον δήμαρχο Κανδάνου – Σελίνου, Αντώνη Περάκη, οι ισχυροί άνεμοι έως και 9 Μποφόρ που πνέουν στην περιοχή δυσκολεύουν το έργο των πυροσβεστών ενώ στις 21:00 τα πύρινα μέτωπα ήταν τρία.\nΣύμφωνα με ανακοίνωση της Πυροσβεστικής, για την καταπολέμηση της πυρκαγιάς ενισχύθηκαν οι δυνάμεις πυρόσβεσης και στην περιοχή συνολικά επιχειρούν 117 πυροσβέστες με το αερομεταφερόμενο πεζοπόρο τμήμα Αιγαίου, 54 οχήματα, ενώ υπάρχει συνδρομή από εθελοντές πυροσβέστες και υδροφόρα οχήματα της Τοπικής Αυτοδιοίκησης.\nΡίψεις νερού πραγματοποίησαν μέχρι και να νυχτώσει δύο πυροσβεστικά ελικόπτερα και δύο πυροσβεστικά αεροσκάφη Καναντέρ.\n*φωτό από cretapost.gr


STILIDA NEWS: Το wellness των προϊόντων κάνναβης\nΤο wellness των προϊόντων κάνναβης\nΗ απενοχοποίηση της κάνναβης τα τελευταία χρόνια στην Ελλάδα έχει αποτελέσει ορόσημο για την εισβολή της στην αγορά και το λιανεμπόριο, καθώς ολοένα και περισσότερο αναδεικνύονται οι θεραπευτικές της ιδιότητες.\nΟ χώρος της κάνναβης και της κανναβιδιόλης ή αλλιώς CBD γίνεται μέρα με τη μέρα περισσότερο ελκυστικός για το ευρύ κοινό. Έλαιο κάνναβης και ατμοποιητές κάνναβης, καλλυντικά και τροφές κάνναβης αποτελούν χαρακτηριστικό παράδειγμα των προϊόντων που έχουν εισέλθει δυναμικά στην ελληνική αγορά. Σε συνδυασμό με τις θεραπευτικές ιδιότητες της κάνναβης, όλο και περισσότεροι άνθρωποι στρέφονται στην κατανάλωσή της σε διάφορες μορφές, καθώς η νομιμοποίησή της ισχύει στην Ελλάδα εδώ και τέσσερα χρόνια.\nΜεγάλο ενδιαφέρον ωστόσο παρουσιάζεται στα βρώσιμα προϊόντα κάνναβης, τα οποία μπορεί να προμηθευτεί κανείς στα εξειδικευμένα καταστήματα κάνναβης CBD που υπάρχουν πλέον σχεδόν σε κάθε πόλη της Ελλάδας. Η εδραίωση της κάνναβης ήρθε για πρώτη φορά στην Ελλάδα τον Απρίλιο του 2017 και από τότε είναι διαθέσιμη ακόμα και σε βρώσιμη μορφή όπως είναι τα ζυμαρικά, οι σοκολάτες, το αλεύρι, μέλι κ.ά. Η βρώσιμη κάνναβη επιπλέον κατατάσσεται στην κατηγορία των υπερτροφών, αφού διακρίνεται για τα υψηλά επίπεδα πρωτεΐνης.\nΗ δυναμική βιομηχανία κάνναβης που έχει δημιουργηθεί τα τελευταία χρόνια στην Ελλάδα αναπτύσσεται συνεχώς, ακολουθώντας τα βήματα του wellness lifestyle και κερδίζοντας ολοένα και περισσότερους οπαδούς. Τα προϊόντα κάνναβης χαρακτηρίζονται ως βιολογικά προϊόντα χωρίς πρόσθετα συστατικά και είναι κατάλληλα για vegan αλλά και plant based διατροφή.\nΕπιπλέον, γίνονται συνεχείς προσπάθειες ώστε να δημιουργηθούν περισσότερα βρώσιμα προϊόντα κάνναβης. Μέχρι στιγμής μπορεί κανείς να ανακαλύψει στα πιστοποιημένα καταστήματα, νόμιμα προϊόντα κάνναβης όπως βούτυρο, καφές, σοκολάτες, λάδι κάνναβης κ.ά. και να δημιουργήσει μοναδικές συνταγές βασισμένες στην κάνναβη.\nΗ μεγάλη ποικιλία πιστοποιημένων και νόμιμων προϊόντων κάνναβης και πιο συγκεκριμένα, βρώσιμων προϊόντων, είναι διαθέσιμη στο κατάστημα Easyhemp. Εκτός από βρώσιμα βιολογικά προϊόντα, μπορεί κάποιος να ανακαλύψει σπόρους κάνναβης, προϊόντα κάνναβης για κατοικίδια, προϊόντα ατμίσματος και ανθούς κάνναβης, χαρίζοντας στον οργανισμό του ευεξία και αναζωογόνηση.\nΤα προϊόντα κάνναβης που είναι διαθέσιμα στο εμπόριο είναι απολύτως νόμιμα βάσει του νόμου 4139 που καθορίζει τη νομιμότητα των βρώσιμων προϊόντων που περιλαμβάνουν κάνναβη με χαμηλή περιεκτικότητα (μικρότερη του 0,2%) σε THC. Χαρίστε στον οργανισμό σας το δώρο της κανναβιδιόλης και βρείτε την ισορροπία με τα προϊόντα κάνναβης.\nΕτικέτες: προϊόντα κάνναβης , wellness


Προσθέστε γεύση αλλά όχι κιλά – medicalnews.gr\nΟι πιο έμπειροι στην υγιεινή διατροφή ξέρουν τα βασικά που πρέπει να προσέξουν όταν τρώνε έξω (φρουτοσαλάτα; ναι. πατατοσαλάτα; όχι.). Όμως, ακόμα και ο πιο προσεκτικός σχετικά με τις θερμίδες μπορεί να παραβλέψει λίγη μαγιονέζα ή μια τριπλή δόση κέτσαπ.\n«Ο κόσμος νομίζει ότι αν τρως κάτι και είσαι όρθιος δεν μετράει», αναφέρει η Μόλι Κάτζεν, συγγραφέας του The Moosewood Cookbook. Τα καλά νέα; Μπορείτε να προσθέσετε πολλή γεύση στο φαγητό έναντι ελάχιστων θερμίδων. Διαβάστε πως…\nΔεν πρόκειται να κάνετε λάθος με τη μουστάρδα. Υπάρχουν πολλές ποικιλίες με μηδέν θερμίδες, ενώ ακόμα και η γλυκιά μουστάρδα με την οριακή ποσότητα ζάχαρης έχει μόλις 5 θερμίδες ανά κουταλάκι του γλυκού.\n– Κέτσαπ και σως μπάρμπεκιου\nΔεν έχουν πολύ μεγάλο αριθμό θερμίδων -το κέτσαπ έχει 15 ανά κουταλάκι ενώ η σως μπάρμπεκιου έχει 20- αλλά τις αναπληρώνουν με την ποσότητα. Αν σας αρέσουν, έχετε την τάση να βάζετε πολύ. Δοκιμάστε να γαρνίρετε το μπιφτέκι ή το χοτ-ντογκ με σάλτσα ντομάτας. Ακόμα και η συσκευασμένη έχει μικρότερη περιεκτικότητα σε ζάχαρη και αλάτι από το κέτσαπ. Αν δεν μπορείτε να αποφύγετε το κέτσαπ ή τη σως, ρίξτε μία δόση, όχι μεγαλύτερη από μισό νόμισμα ευρώ στο πιάτο σας. Θα βάζετε έτσι λιγότερο απ’ ό,τι αν ρίχνατε ανέμελα με το μπουκάλι.\n– Ντρέσινγκ σαλάτας\nΤα περισσότερα κρεμώδη ντρέσινγκ, ακόμα και αυτά που αποκαλούνται «light», έχουν 45 με 70 θερμίδες ανά κουταλιά της σούπας (και συνήθως βάζετε αρκετές στη σαλάτα σας). Φτιάξτε το δικό σας χρησιμοποιώντας ελαιόλαδο με χυμό λεμόνι ή ξύδι.\nΗ κανονική μαγιονέζα έχει γύρω στις 100 θερμίδες ανά κουταλιά της σούπας, ενώ οι εκδοχές με χαμηλά λιπαρά είναι άγευστα υποκατάστατα. Αυτό δεν σημαίνει ότι πρέπει να αρκεστείτε στο στεγνό ψωμάκι. Αναμείξτε μισό κουταλάκι του γλυκού μαγιονέζα με μουστάρδα και απλώστε τη με φειδώ.\nΗ ελληνική φύση μας έχει δωρίσει υπέροχα μυρωδικά που κάνουν πιο εύγευστα τα φαγητά σας. Ρίγανη, θυμάρι, δυόσμος προσθέτουν γεύση χωρίς καμία θερμίδα και είναι και αντιοξειδωτικά!\nΕπόμενο «Όχι» στα 25 ευρώ για εισαγωγή στα νοσοκομεία\nΠροηγούμενο Ο θόρυβος των αεροπλάνων συνδέεται με αυξημένο κίνδυνο ασθενειών\nΙσπανοί γιατροί υψώνουν το ανάστημά τους\n10 Σεπ, 2012\nΔιατηρείστε το ανοσοποιητικό σας σε καλή κατάσταση\n31 Αυγ, 2012


Που θα δείτε το ΑΕΚ-Λαμία - LAMIARA GATE 3\nHome Κύπελλο Που θα δείτε το ΑΕΚ-Λαμία\nΠου θα δείτε το ΑΕΚ-Λαμία\nlamiaragate3 9/20/2017 02:18:00 μ.μ. Κύπελλο,\nΒραδιά Κυπέλλου η σημερινή, με την Λαμία να αντιμετωπίζει την ΑΕΚ, στην Ριζούπολη στις 20:30 σε ένα παιχνίδι κεκλεισμένων των θυρών.\nΑΕΚ και Λαμία τίθενται αντιμέτωποι ξανά, μετά από την αναμέτρηση της προηγούμενης Κυριακής για την 4η αγωνιστική του πρωταθλήματος.\nΗ Λαμία ταξιδεύει στην Αθήνα με πολλές απουσίες καθώς ο Μπάμπης Τεννές αποφάσισε να προφυλάξει αρκετούς ποδοσφαιριστές ενόψει της δύσκολης συνέχειας...\nΤο LamiaraGate3 όπως πάντα θα βρίσκεται στην Ριζούπολη για να σας μεταφέρει την εξέλιξη της αναμέτρησης.\nΜάλιστα θα είναι το μόνο μέσο ενημέρωσης της Λαμίας το οποίο θα βρίσκεται στο γήπεδο για την κάλυψη της αναμέτρησης.\nΣτο LamiaraGate3 λοιπόν θα υπάρχει livestreaming όπου θα μπορείτε να παρακολουθήσετε την αναμέτρηση, ενώ θα υπάρχει και live chat με την εξέλιξη της, αλλά και ραδιοφωνική κάλυψη μέσω της συχνότητας του Λαμία FM-1.\nΘα υπάρχει η δυνατότητα να ακούσετε το παιχνίδι και μέσα από το site μας. Για όσους βρίσκεστε εντός Νομού Φθιώτιδας, μπορείτε να συντονιστείτε στους 96,2, όπου μισή ώρα πριν το παιχνίδι θα υπάρχει και το pre-game της αναμέτρησης!\nBy lamiaragate3 στις 9/20/2017 02:18:00 μ.μ.


Νικόλαος Σκουφάς (1779- 1818)\nΟ Νικόλαος Σκουφάς υπήρξε ένας από τους πρωτεργάτες της Φιλικής Εταιρείας μαζί με τους Εμμανουήλ Ξάνθο και Αθανάσιο Τσακάλωφ.\nΓεννήθηκε το 1779 στο Κομπότι της Άρτας. O πατέρας του λεγόταν Κουμπάρος, αλλά ο ίδιος ασχολούμενος με την κατασκευή σκούφων (πίλων) και καπέλων, έλαβε αργότερα το προσωνύμιο Σκουφάς, με το οποίο και καθιερώθηκε. Το χωριό του και η γύρω περιοχή πριν από την Επανάσταση ήταν τσιφλίκι του Μουχτάρ Πασά, γιου του Αλή Πασά.\nΤο 1813 μετανάστευσε στη Ρωσία, όπου επιδόθηκε στο εμπόριο και συνδέθηκε με άλλους εμπόρους. Στενότερη φιλία ανέπτυξε στην Οδησσό με τον Αθανάσιο Τσακάλωφ και τον Εμμανουήλ Ξάνθο, με τους οποίους συναποφάσισε την ίδρυση μιας οργάνωσης, η οποία θα είχε ως σκοπό την απελευθέρωση της πατρίδας. Είναι η γνωστή Φιλική Εταιρεία, η οποία ιδρύθηκε στην Οδησσό στις 14 Σεπτεμβρίου 1814.\nΑμέσως μετά, οι τρεις ιδρυτές της επιδόθηκαν στο έργο της προετοιμασίας του Αγώνα. Ο Ξάνθος αναχώρησε για την Κωνσταντινούπολη, με σκοπό να προετοιμάσει το έδαφος για τη μύηση των ομογενών στην Φιλική Εταιρεία, ενώ ο Σκουφάς και ο Τσακάλωφ πήγαν στην Μόσχα, όπου, αφού τελειοποίησαν τον κανονισμό της, δοκίμασαν να αρχίσουν κι αυτοί τις μυήσεις των εκεί ομογενών.\nΑρχικά, οι προσπάθειές τους στη Μόσχα και την Πετρούπολη δεν ευδοκίμησαν, αλλά στη συνέχεια βρήκαν ανταπόκριση στην Οδησσό στις αρχές του 1816.\nΣτην Οδησσό ο Νικόλαος Σκουφάς συνεργάστηκε με τον Άνθιμο Γαζή, ο οποίος τελικά είχε αναλάβει έναν πολύ αποφασιστικό ρόλο στη διάδοση της Φιλικής Εταιρείας, αναθέτοντάς του τη μύηση κλεφτών και αρματολών της Στερεάς Ελλάδας.\nΟ ίδιος ανέλαβε να διαδώσει την ιδέα της Φιλικής Εταιρείας στην Πελοπόννησο, περνώντας γι’ αυτόν ακριβώς τον σκοπό από την Κωνσταντινούπολη.\nΤο 1818 με προτροπή του Σκουφά, η έδρα της Φιλικής Εταιρείας μεταφέρθηκε στην Κωνσταντινούπολη. Εκεί ο Σκουφάς μύησε τον Παναγιώτη Σέκερη (αδελφό τού ήδη μυημένου Γεωργίου Σέκερη), ο οποίος έπαιξε καθοριστικό ρόλο στην χρηματοδότηση του έργου της Εταιρείας. Ο Σκουφάς ισχυριζόταν ότι η έδρα της Εταιρείας έπρεπε να μεταφερθεί στην Πελοπόννησο παρά τις αντιρρήσεις των άλλων δύο συνιδρυτών.\nΩστόσο, η κακή υγεία του δεν του επέτρεψε να ολοκληρώσει την αποστολή του. Πέθανε στις 31 Ιουλίου 1818 στο Μέγα Ρεύμα της Κωνσταντινούπολης και τάφηκε στον τοπικό ναό των Ταξιαρχών. Ο θάνατός του υπήρξε βαρύ πλήγμα για την Φιλική Εταιρεία, για την επιτυχία της οποίας ο Νικόλαος Σκουφάς είχε αφιερώσει όλες του τις δυνάμεις.\nΤο έργο του εκτιμήθηκε από τους συγχρόνους του και από τους μεταγενέστερους ιστορικούς του Αγώνα. Το όνομά του έχει δοθεί στον Δήμο που ανήκει το Κομπότι, σε κεντρικό δρόμο της πόλης της Άρτας (στον οποίο βρίσκεται το κτίριο που στεγαζόταν αρχικά η επιχείρησή του), αλλά και σε δρόμο στο κέντρο της Αθήνας, στο Κολωνάκι.\nΙωάννα Κούκουρα ΣΤ΄ Τάξη\nΣτήλη: Ιστορικές μορφές και ετικέτα Ιωάννα Κούκουρα.\n« Νικόλαος Κριεζώτης (1785-1853)\nΟ ανδριάντας του Αγγελή Γοβιού »


'Είπε το 'ναι' στην Ατλέτικο ο Καβάνι' '); });\n"Είπε το 'ναι' στην Ατλέτικο ο Καβάνι"\nΚΩΣΤΑΣ ΑΥΓΟΥΣΤΑΚΗΣ 28.05.2019 | 17:03\nPSG's Edinson Cavani gestures during the French League One soccer match between Paris-Saint-Germain and Monaco at the Parc des Princes stadium in Paris, Sunday April 21, 2019. (AP Photo/Michel Euler) AP\nΗ ισπανική ραδιοφωνική εκπομπή "El Larguero" αναφέρει σε ρεπορτάζ της πως ο Έντινσον Καβάνι είπε το "ναι" σε πρόταση της Ατλέτικο Μαδρίτης, προκειμένου να συνεχίσει την καριέρα του στους ροχιμπλάνκος.\nΗ Ατλέτικο Μαδρίτης κινείται στη μεταγραφική αγορά, προκειμένου να κλείσει τρύπες σε θέσεις που έχει ελλείψεις. Αρχικά βρέθηκε ο αντικαταστάτης του Ντιέγκο Γκοδίν στο κέντρο της άμυνας, που ακούει στο όνομα Φελίπε.\nΑπό 'κει και πέρα οι "ροχιμπλάνκος" πρέπει να βρουν λύσεις στην επιθετική γραμμή, αφού μετά την αποχώρηση του Γκριεζμάν, αλλά και τη διαφαινόμενη πώληση του Ντιέγκο Κόστα χρειάζονται ενίσχυση.\nΣύμφωνα, λοιπόν, με την ισπανική ραδιοφωνική εκπομπή "El Larguero", ο Έντινσον Καβάνι είπε το "ναι" και αναμένεται να φορέσει τη φανέλα της Ατλέτικο Μαδρίτης την επόμενη σεζόν. Μάλιστα θα αποτελέσει τον αντικαταστάτη του Γκριεζμάν, κάτι που ήταν γνωστό από την μέρα που ανακοίνωσε την αποχώρησή του ο 28χρονος Γάλλος.\nΟ Καβάνι, όπως αναφέρουν τα διεθνή ΜΜΕ, δεν βρίσκεται στα πλάνα του προπονητή της Παρί, Τόμας Τούχελ, έτσι ζητάει να φύγει. Ο Ουρουγουανός έχει συμβόλαιο με τους Παριζιάνους έως το 2020 και τη φετινή σεζόν πέτυχε 23 γκολ σε 33 εμφανίσεις σε όλες τις διοργανώσεις.\nΟ Ροντρίγκο σκόραρε στον τελικό με την Μπαρτσελόνα και κουνάει μαντήλι στην Βαλένθια


ΚΚΕ: Ανακοίνωση για το θάνατο του Σερραίου Γιάννη Σαμαρά - Επιλογές\nΟ Γιάννης Σαμαράς γεννήθηκε το 1924 στην Αλιστράτη Σερρών. Σπούδασε στο Γυμνάσιο της Δράμας.\nΑπό τα νεανικά του χρόνια, κατά τη διάρκεια της κατοχής, εντάχθηκε στο λαϊκό κίνημα και στη συνέχεια μαχητής του Δημοκρατικού Στρατού Ελλάδας. Τραυματίστηκε σε μάχη και στάλθηκε για θεραπεία και ανάρρωση στην Ουγγαρία, όπου και έμεινε στη συνέχεια, μετά την υποχώρηση του ΔΣΕ τον Αύγουστο του 1949.\nΕκεί σπούδασε στο Πανεπιστήμιο Οικονομικών Σπουδών της Βουδαπέστης.\nΣτη συνέχεια έκανε μεταπτυχιακές σπουδές στην Ακαδημία Επιστημών της Ουγγαρίας. Το 1965 ανακηρύχθηκε διδάκτωρ των Οικονομικών Επιστημών. Η διδακτορική του διατριβή ήταν «Οι ιδιομορφίες του κρατικομονοπωλιακού καπιταλισμού στην Ελλάδα». Από το 1976 ήταν τακτικός καθηγητής στην έδρα της Πολιτικής Οικονομίας του Πανεπιστημίου Οικονομικών Σπουδών της Βουδαπέστης.\nΗ επιστημονική του δραστηριότητα δεν σταμάτησε ποτέ, αφού δίδαξε σαν επισκέπτης – καθηγητής στα Πανεπιστήμια των Σόφιας, Αβάνας, Βελιγραδίου, Πράγας, Αθήνας, Θεσσαλονίκης και Κρακοβίας. Πήρε μέρος σε πολλά διεθνή επιστημονικά συνέδρια, συμπόσια, σεμινάρια κλπ., ανάμεσα σε αυτά και στο Συνέδριο για την ανάπτυξη της Ελλάδας, που οργάνωσε το Τεχνικό Επιμελητήριο της Ελλάδας το Μάη του 1981.\nΗ επιστημονική εργασία του Γιάννη Σαμαρά έχει ως θέμα, κυρίως, την ανάλυση της λειτουργίας των σύγχρονων καπιταλιστικών οικονομιών, ιδιαίτερα του οικονομικού ρόλου του κράτους. Στο κέντρο του επιστημονικού του έργου τοποθετείται η ανάλυση της ελληνικής οικονομίας. Αυτό αποτυπώθηκε και στο βιβλίο «Κράτος και κεφάλαιο στην Ελλάδα», το οποίο κυκλοφόρησε σε πολλές εκδόσεις από τη «Σύγχρονη Εποχή».


Σπορ στη θάλασσα: Πόσες θερμίδες καίει κάθε ένα και τι...\nΣπορ στη θάλασσα: Πόσες θερμίδες καίει κάθε ένα και τι γυμνάζει; Τι να διαλέξεις;\nΣπορτ στην παραλία: Μαζί με το μπάνιο και τις βουτιές σου, μπορείς ταυτόχρονα να διασκεδάσεις καίγοντας θερμίδες και γυμνάζοντας όλα τα σημεία του σώματός σου.\nΓΡΑΦΕΙ: ΒΙΚΥ ΠΑΣΧΑΛΗ 04-07-2021\nΣπορ στη θάλασσα σού λέμε και... γελάς; Εντάξει, μπορεί να φαντάζεσαι ότι θα κάθεσαι ώρες στην παραλία κάτω από την ήλιο, χωρίς να κάνεις απολύτως τίποτα. Όμως, γιατί να μη συνδυάσεις το μπάνιο σου με σπορ στη θάλασσα και διάφορες δραστηριότητες που και θα σε διασκεδάσουν και θα σε βοηθήσουν να κάψεις θερμίδες, χωρίς να χρειαστεί να νιώσεις ενοχές για το δεύτερο παγωτό που απόλαυσες. Δες τι σπορ στη θάλασσα μπορείς να κάνεις μέσα και έξω από το νερό. Απαραίτητη προϋπόθεση: να είσαι πάντα υπό την προστασία του αντηλιακού σου, για να μην κάψεις τίποτε άλλο εκτός από θερμίδες!\nΕάν μέχρι τώρα είχες συνηθίσει να το πετάς στο σκύλο σου, ήρθε η ώρα να το κυνηγήσεις κι εσύ! Μπορεί να σου δίνει την εντύπωση ότι δεν προσφέρει κάτι στη φυσική σου κατάσταση, αλλά θα διαπιστώσεις ότι κάνεις λάθος. Τι γυμνάζει Με το κάθε πέταγμα τονώνει την πλάτη, τους ώμους και τους μυς των χεριών, ενώ αν τρέχεις να το πιάσεις, γυμνάζεις όλο σου το κορμί με έμφαση στα πόδια. Θερμίδες που καις Σε 60 λεπτά περίπου 200 θερμίδες!\nΜπορεί όταν παίζουν οι άλλοι να σου φαίνεται εκνευριστικό, καθώς προσπαθείς να αποφύγεις το μπαλάκι που φεύγει προς διάφορες κατευθύνσεις, αν όμως βρεθείς σε παραλία με αρκετό χώρο ώστε να μην ενοχλείς τους υπόλοιπους, έχεις κι εσύ αρκετούς καλούς λόγους για να υιοθετήσεις αυτό το καλοκαιρινό σπορ. Τι γυμνάζει Ολόκληρο το κορμί, αλλά κυρίως τα χέρια και τα πόδια, δυναμώνοντας τους μυς, βελτιώνοντας το κυκλοφορικό και τα αντανακλαστικά σου. Θερμίδες που καις Εάν παίζεις με μέτρια ένταση, από 300 μέχρι και 400 μέσα σε 60 λεπτά, ενώ με ένταση μπορείς να φτάσεις και τις 600!\nΊσως χρειαστείς καλή προπόνηση, καθώς ο ήλιος και η άμμος το κάνουν δυσκολότερο, ο σκοπός σου, όμως, δεν είναι να κερδίσεις, αλλά να κάψεις όσο περισσότερο μπορείς. Και φυσικά τίποτα δε συγκρίνεται με μια βουτιά στη δροσερή θάλασσα έπειτα από έναν κουραστικό αγώνα! Τι γυμνάζει Κυρίως τα χέρια και τα πόδια. Η άμμος αυξάνει το βαθμό δυσκολίας και βελτιώνει τη φυσική σου κατάσταση. Θερμίδες που καις Ένα παιχνίδι διάρκειας 60 λεπτών θα σε βοηθήσει να "ξεφορτωθείς" 400-450. Διάβασε επίσης: Δοκίμασα beach volley και έκαψα 900 θερμίδες (θα παίζω και το χειμώνα!)\nΕάν έχεις κανό, μπορείς να "ανοιχτείς" κάνοντας κουπί, προσέχοντας όμως να μην απομακρυνθείς πολύ από την ακτή, έτσι ώστε σε περίπτωση που νιώσεις εξουθενωμένη, να μπορέσεις να επιστρέψεις. Φρόντισε, επίσης, να γνωρίζεις τα θαλάσσια ρεύματα της θάλασσας. Τι γυμνάζει Κυρίως το άνω μέρος του σώματος, δηλαδή χέρια, πλάτη και κοιλιακούς μυς, αλλά και τους τετρακέφαλους στα πόδια. Θερμίδες που καις Με 60 λεπτά κωπηλασίας περίπου 500.\nΤζόγκινγκ στο νερό (aqua running)\nΜην ανησυχείς αν όλα τα βλέμματα στρέφονται επάνω σου καθώς τρέχεις μέσα στη θάλασσα. Εάν παρατηρήσεις, οι περισσότεροι προσπαθούν να συνδυάσουν το μπάνιο τους με διάφορες ασκήσεις και το πιθανότερο είναι να ακολουθήσουν το παράδειγμά σου. Κάν' το με το νερό να φτάνει μέχρι τους γοφούς σου και δοκίμασε και το τρέξιμο προς τα... πίσω! Τι γυμνάζει Κυρίως τους τετρακέφαλους, τους κοιλιακούς και τους μυς της γάμπας, ενώ ωφελεί και όσους έχουν πρόβλημα με τις αρθρώσεις τους. Θερμίδες που καις Μέσα σε 30 λεπτά μέχρι και 200 θερμίδες.\nΊσως πρόκειται για τη μοναδική δραστηριότητα που δεν παραλείπεις ποτέ όταν βρίσκεσαι στη θάλασσα. Έχε υπόψη σου ότι έχεις κι έναν "εχθρό": την κράμπα, η οποία συμβαίνει λόγω έλλειψης υγρών και ηλεκτρολυτών από το σώμα σου. Εάν σου συμβεί την ώρα της κολύμβησης, σταμάτησε και προσπάθησε να κάνεις επί τόπου μασάζ στην περιοχή που τη νιώθεις. Τι γυμνάζει Όλο το σώμα, από την κορυφή ως τα νύχια. Για καλύτερα αποτελέσματα στα πόδια και κυρίως στους γλουτιαίους μυς, μπορείς να χρησιμοποιήσεις και βατραχοπέδιλα. Θερμίδες που καις Εάν καταφέρεις να κολυμπήσεις για 60 λεπτά, από 400 έως 600, ανάλογα με το στυλ.\nΜπορείς να ενοικιάσεις με την παρέα σου και να κάνεις μια θαλάσσια βόλτα, εξερευνώντας διάφορες μεριές της παραλίας και βουτώντας στα βαθιά. Πριν ξεκινήσεις, όμως, έλεγξε τα πεντάλ και φόρεσε σωσίβιο για να είσαι σίγουρη και ασφαλής. Τι γυμνάζει Το κάτω μέρος του σώματος με έμφαση στο άνω μέρος των ποδιών (μηροί, τετρακέφαλοι). Θερμίδες που καις Σε 30 λεπτά θα "εξολοθρεύσεις" 150-300 θερμίδες.\nΣΠΟΡ ΣΤΗ ΘΑΛΑΣΣΑ\nΤΙ ΚΑΙΩ ΜΕ ΤΗΝ ΑΣΚΗΣΗ


Ποια είναι η υψηλότερη γέφυρα στον κόσμο; (video) - Newtoday.gr\nΑρχική Κόσμος Ποια είναι η υψηλότερη γέφυρα στον κόσμο; (video)\nΠοια είναι η υψηλότερη γέφυρα στον κόσμο; (video)\nΗ συγκεκριμένη γέφυρα αποτελεί ένα θαύμα της σύγχρονης μηχανικής και έχει τη μεγαλύτερη απόσταση από το έδαφος από οποιαδήποτε άλλη στον πλανήτη.\nΜε το κατάστρωμα της να απέχει μισό και πλέον χιλιόμετρο πάνω από την κοίτη του ποταμού Beipan, η γέφυρα Beipanjiang είναι αυτή τη στιγμή η ψηλότερη οδική γέφυρα στον κόσμο, σύμφωνα και με τα ρεκόρ Guinness.\nΗ γέφυρα Beipanjiang κατασκευάστηκε για να «ενώσει» τις κινέζικες επαρχίες Guizhou και Yunnan ώστε να μειώσει το χρόνο που χρειάζεται για να φτάσει κανείς, από την μια επαρχία στην άλλη, από τις τέσσερις στην μόλις μία ώρα.\nΗ κατασκευή της Beipanjiang, ξεκίνησε το 2011 και για την ολοκλήρωση της χρειάστηκαν τρία χρόνια, ενώ δόθηκε στην κυκλοφορία στα τέλη Δεκεμβρίου του 2016. Έχει τον τίτλο της ψηλότερης γέφυρας στον κόσμο καθώς το κατάστρωμα των τεσσάρων λωρίδων της απέχει από την κοίτη του ποταμού Beipan 563 ολόκληρα μέτρα.\nΌταν δόθηκε στην κυκλοφορία, η κινέζικη γέφυρα δεν ήταν μόνο η ψηλότερη στον κόσμο. Ήταν επίσης η πρώτη που το κατάστρωμα της ξεπερνούσε τα 500 μέτρα από το έδαφος αλλά και η πρώτη «κρεμαστή» που το κατάφερνε αυτό.\nΝα διευκρινίσουμε εδώ ότι η μήκους 1.341 μέτρων Beipanjiang δεν είναι η ψηλότερη γέφυρα αναφορικά με τα δομικά της στοιχεία. Αυτός ο τίτλος πηγαίνει στην γαλλική Millau Viaduct που βρίσκεται στην κοιλάδα Tarn και το συνολικό ύψους του ψηλότερου πύργου της φτάνει στα άκρως εντυπωσιακά 343 μέτρα -244 μέτρα μέχρι το κατάστρωμα. Στην κινέζικη γέφυρα ο ψηλότερος από τους δύο πύργους της φτάνει στα 269 μέτρα.\nΗ γέφυρα Beipanjiang, θεωρείται τεχνολογικό θαύμα και ο πρωτοποριακός τρόπος που κατασκευάστηκε άνοιξε νέους ορίζοντες στην κατασκευή γεφυρών σε τόσο δύσκολο από πλευράς προκλήσεων ορεινό τερέν. Να σημειωθεί ότι η συγκεκριμένη βρίσκεται σε μια ορεινή περιοχή της Κίνας που συγκεντρώνει συνολικά τις επτά από τις δέκα ψηλότερες γέφυρες στον κόσμο…\nΕπόμενο άρθροΠάσχα 2022: «Βροχή» από μολότοφ και φέτος στον Νέο Κόσμο μετά την Ανάσταση


ΕΠΙΤΥΧΗΜΕΝΗ ΠΡΩΤΟΤΥΠΗ ΔΡΑΣΗ ΤΗΣ ΕΑΕΕ ΓΙΑ ΤΗΝ ΠΡΟΛΗΨΗ ΤΡΟΧΑΙΩΝ ΑΤΥΧΗΜΑΤΩΝ | eaee.gr\nΕΠΙΤΥΧΗΜΕΝΗ ΠΡΩΤΟΤΥΠΗ ΔΡΑΣΗ ΤΗΣ ΕΑΕΕ ΓΙΑ ΤΗΝ ΠΡΟΛΗΨΗ ΤΡΟΧΑΙΩΝ ΑΤΥΧΗΜΑΤΩΝ\nΜε ιδιαίτερη επιτυχία ολοκληρώθηκε η πρωτότυπη δράση της Ένωσης Ασφαλιστικών Εταιριών Ελλάδος για την πρόληψη τροχαίων ατυχημάτων και την οδική ασφάλεια. Η δράση αφορούσε στην ευαισθητοποίηση του νεανικού, κυρίως, κοινου για την αποφυγή οδήγησης υπό την επήρεια οινοπνευματωδών ποτών. Η πρωτοβουλία αναπτύχθηκε σε Αθήνα και Θεσσαλονίκη, σε περιοχές όπου διασκεδάζουν τα βράδια οι νέοι.\n«Ακόμα και με ένα ποτό, η όρασή σου στο δρόμο μειώνεται επικίνδυνα.\nΜην οδηγείς όταν πίνεις.»\nΤην ενέργεια στήριξαν εταιρίες - μέλη της ΕΑΕΕ. Χορηγοί ήταν οι Εθνική Ασφαλιστική, Interamerican και Υδρόγειος. Υποστηρικτές, οι A.G.A. International S.A., AIG, ΑΤΕ Ασφαλιστική, Ατλαντική Ένωση, ERGO, Ευρωπαϊκή Ένωσις – Ασφάλειαι Μινέττα, Ευρωπαϊκή Πίστη, Generali, Hellas Direct, NP Insurance και Συνεταιριστική.


Σαν σήμερα στην ιστορία 13 Ιανουαρίου – World Reader's Digest\nΣαν σήμερα στην ιστορία 13 Ιανουαρίου\n888 – Ο Όντο, Κόμης του Παρισιού γίνεται Βασιλιάς των Φράγκων.\n1847 – Με τη συνθήκη της Καχιουέγκα, λήγει ο αμερικανικομεξικανικός πόλεμος στην Καλιφόρνια των ΗΠΑ.\n1854 – Ο Άντονι Φάας κατοχυρώνει με δίπλωμα ευρεσιτεχνίας το ακορντεόν.\n1895 – Συνεδριάζει για πρώτη φορά η Οργανωτική Επιτροπή των Ολυμπιακών Αγώνων με πρόεδρο τον διάδοχο Κωνσταντίνο Α΄ και αντιπρόεδρο τον Ιωάννη Φωκιανό. Ένα από τα θέματα της επιτροπής είναι η ανεύρεση πόρων. Η μεγαλύτερη δωρεά είναι αυτή του Γεωργίου Αβέρωφ, 920.000 χρυσών δραχμών, για την περάτωση και αναμαρμάρωση του Παναθηναϊκού Σταδίου.\n1903 – Στο Μαρόκο, ο σουλτάνος δραπετεύει από την πόλη της Φεζ. Οι αυτοκρατορικές δυνάμεις νικιούνται από το διεκδικητή του θρόνου.\n1935 – Δημοψήφισμα στο Σάαρλαντ, ένα από τα 19 ομόσπονδα κρατίδια της Γερμανίας, δείχνει ότι το 90,3% των ψηφοφόρων επιθυμούν να ενταχθούν στη ναζιστική Γερμανία. Μέχρι τότε βρισκόταν υπό γαλλική διοίκηση και υπό την επίβλεψη της Κοινωνίας των Εθνών.\n1953 – ο Τίτο εκλέγεται πρόεδρος της Γιουγκοσλαβίας.\n1959 – Στο Βέλγιο, βασιλιάς και κυβέρνηση γνωστοποιούν την απόφασή τους να προσφέρουν στο Κονγκό την ανεξαρτησία του.\n1962 – Το τραγούδι του Τσάμπι Τσέκερ «The Twist», ανεβαίνει για δεύτερη φορά στο Νο 1 των Η.Π.Α. και γίνεται το πρώτο τραγούδι που φτάνει στην κορυφή των πωλήσεων δύο διαφορετικές χρονιές.\n1962 – Ο Ουίλτ Τσάμπερλεϊν των Philadelphia Warriors σημειώνει 73 πόντους -ρεκόρ για το NBA- στη νίκη των Warriors επί των Chicago Bulls με 135-117.\n1964 – Στην Ινδία, 200 άτομα χάνουν τη ζωή τους σε εξέγερση ινδουιστών και μουσουλμάνων στην Καλκούτα.\n1972 – Εκδιώκεται ο πρωθυπουργός της Γκάνα Δρ. Κόφι Μπούσια μετά από αναίμακτο αιφνιδιασμό του στρατού.\n1972 – Ψηφίζεται ο νόμος σύμφωνα με τον οποίο μια γυναίκα μπορεί να γίνει επαγγελματίας διαιτητής του μπέιζμπολ.\n1974 – Ο Σεραφείμ, μητροπολίτης Ιωαννίνων, εκλέγεται Αρχιεπίσκοπος Αθηνών.\n1980 – Κατά τη διάρκεια του Ομοσπονδιακού Συνεδρίου των Πρασίνων στην Καρλσρούη της Γερμανίας, αποφασίζεται η δημιουργία ενός Ομοσπονδιακού Κόμματος.\n1981 – Αποτυγχάνει η Διάσκεψη της Γενεύης, που γίνεται υπό την αιγίδα του ΟΗΕ, με στόχο την εφαρμογή ειρηνευτικού σχεδίου για την ανεξαρτησία της Ναμίμπιας.\n1674 – Προσπέρ Ζολιό ντε Κρεμπιγιόν, Γάλλος λογοτέχνης.\n1864 – Βίλχεμ Βιν, Γερμανός φυσικός που ανέπτυξε θεωρίες για τη θερμότητα και τον ηλεκτρομαγνητισμό\n1866 – Γεώργιος Γκουρτζίεφ, Ελληνοαρμενικής καταγωγής μυστικιστής και φιλόσοφος\n1879 – Μέλβιν Τζόουνς, ιδρυτής του «Lions Club International»\n1958 – Άντριου Στάντον, Αμερικανός σκηνοθέτης και σεναριογράφος\n1960 – Τάκης Λεμονής, Έλληνας πρώην ποδοσφαιριστής και νυν προπονητής ποδοσφαίρου\n1966 – Μάικ Τάισον, πρωταθλητής πυγμαχίας\n1977 – Ορλάντο Μπλουμ, Βρετανός κινηματογραφικός ηθοποιός\n1853 – Θεόφιλος Καΐρης, κορυφαίος Νεοέλληνας διαφωτιστής\n1861 – Στέφεν Φόστερ, ο πρώτος Αμερικανός επαγγελματίας στιχουργός\n1906 – Αλέξανδρος Ποπόφ, Ρώσος φυσικός και ηλεκτροτεχνικός, εφευρέτης του ραδιοφώνου\n1929 – Γουάιατ Έρπ, θρύλος της Άγριας Δύσης\n1941 – Τζαίημς Τζόυς, Ιρλανδός συγγραφέας και ποιητής\n1950 – Δημήτρης Σέμσης, Έλληνας παραδοσιακός βιολιστής\n1988 – Τσιάνγκ Τσινγκ Κούο, πρόεδρος της Δημοκρατίας της Κίνας\n1993 – Νίκος-Γαβριήλ Πεντζίκης, συγγραφέας και ζωγράφος


Λουί ντε Ζωκούρ\nΔεδομένου ότι ο στόχος των συντακτών της Encyclopédie ήταν να συγκεντρώσει όλες τις γνώσεις του κόσμου, οι Ντιντερό και Ντ'Αλαμπέρ ήξεραν ότι θα χρειαστούν πολλούς συνεργάτες για να τους βοηθήσουν στο έργο τους. Πολλοί από τους philosophes (φιλοσόφους) (διανοούμενοι του γαλλικού Διαφωτισμού) συνέβαλαν στην Encyclopédie, συμπεριλαμβανομένων του ίδιου του Ντιντερό, του Βολταίρου, του Ρουσσώ και του Μοντεσκιέ. Ο πιο παραγωγικός συντελεστής ήταν ο Λουί ντε Ζωκούρ, ο οποίος έγραψε 17.266 λήμματα μεταξύ 1759 και το 1765, ή περίπου οκτώ ανά ημέρα, που αντιστοιχεί στο 25% της Encyclopédie. Η δημοσίευση απετέλεσε μέρος όπου οι συντάκτες μπορούσαν να μοιραστούν τις ιδέες τους και τα ενδιαφέροντά τους.\nΙππότης Λουί ντε Ζωκούρ – οικονομία, λογοτεχνία, ιατρική, πολιτική, βιβλιοδεσία, και άλλα\n↑ Ο Λουί ντε Ζωκούρ (1704-1779), Ιππότης του Εθνικού Τάγματος της Λεγεώνας της Τιμής της Γαλλικἠς Δημοκρατίας (chevalier), ήταν Γάλλος λόγιος και ο πιο παραγωγικός συνεργάτης της Εγκυκλοπαίδειας. Σπούδασε θεολογία στη Γενεύη, φυσικές επιστήμες στο Πανεπιστήμιο του Κέιμπριτζ και ιατρική στο Λέιντεν. Άσκησε την ιατρική και ήταν εταίρος της Βασιλικής Εταιρείας στο Λονδίνο και μέλος των ακαδημιών του Βερολίνου, της Σουηδικής Βασιλικής Ακαδημίας των Επιστημών (εξελέγη ξένο μέλος το 1756) και του Μπορντώ. Πέθανε σε ηλικία 74 ετών στην Κομπιένη.\nΑνακτήθηκε από "https://el.wikipedia.org/w/index.php?title=Εγκυκλοπαίδεια_ή_Λεξικό_αλφαβητικά_ταξινομημένο_των_τεχνών_και_των_επαγγελμάτων&oldid=9284044"\nΤελευταία επεξεργασία στις 28 Ιανουαρίου 2022, στις 10:19\nΤελευταία τροποποίηση 10:19, 28 Ιανουαρίου 2022.


Η Arctic ανακοίνωσε την διαθεσιμότητα μιας νέας σειράς ανεμιστήρων οι οποίοι, σύμφωνα με την ίδια, προσφέρουν υψηλότερη ροή αέρα και παράλληλα πιο αθόρυβη λειτουργία έναντι άλλων ανεμιστήρων στην κατηγορία τους.\nΟι νέοι ανεμιστήρες αποτελούν την νέα σειρά F Silent της εταιρίας. Για να επιτύχουν την αυξημένη ροή και παράλληλα την αθόρυβη λειτουργία τους, χρησιμοποιούν έναν νέο μηχανισμό ο οποίος σχεδιάστηκε στην Γερμανία, σε συνδυασμό με χρήση computational fluidic dynamics, νέου κράματος υλικών στο εσωτερικό του μηχανισμού, καθώς και νέου λιπαντικού. Οι αλλαγές αυτές αυξάνουν την αντοχή στο χρόνο του ανεμιστήρα, μειώνοντας παράλληλα τον θόρυβο, σύμφωνα πάντα με την Arctic.\nΗ Arctic θα διαθέσει τρία μοντέλα F Silent, τα F8 Silent, F9 Silent και F12 Silent με διαμέτρους 8, 9 και 12 εκατοστά αντίστοιχα. Οι τιμές τους είναι 5,99 ευρώ, 6,29 ευρώ και 7,99 ευρώ αντίστοιχα. Αν και διατίθενται για πρώτη φορά στην αγορά, δεν είναι η πρώτη φορά που συναντάμε τους νέους αυτούς ανεμιστήρες. H Arctic τους χρησιμοποιεί στις Freezer i32 και A32 για τις οποίες σας γράψαμε πριν λίγες μέρες εδώ.\nΗ Arctic βγάζει εξαιρετικά προϊόντα!! Δυο 12αρηδες κοσμούν το κουτί μου, κάνοντας τη δουλειά τους αθόρυβα.\nΓερμανικός σχεδιασμός.... Χμμμ... Είμαστε σίγουροι ότι είναι σωστά τα νούμερα;\nΠάντως θα έπρεπε να βγάλει και 14ρηδες, είναι αρκετά διαδεδομένοι σε αρκετές περιπτώσεις (κουτιά, ψυγεία)


Βαζάκας: "Ουγκάντα η διοίκηση της Football League..." | Sportstonoto\nΒαζάκας: “Ουγκάντα η διοίκηση της Football League…”\nΈξω από τα δόντια τα είπε πάλι ο Γιώργος Βαζάκας...\nΟ προπονητής του Ασπροπύργου, Γιώργος Βαζάκας μιλώντας στο snews.gr για τη νίκη με την Καλαμάτα, την ποινή -3 για τον αγώνα με την Τρίγλια αλλά και για το ερχόμενο παιχνίδι της 23ης αγωνιστικής με τον Ιάλυσο.. Μ\nΓια την νίκη κόντρα στην Καλαμάτα: «Ήταν μια πολύ δύσκολη εβδομάδα καθώς υπήρχε αναστάτωση στα αποδυτήρια λόγω της τιμωρίας. Το γεγονός αυτό δίνει ακόμα μεγαλύτερη αξία στην δίκαιη νίκη που πήραμε επί της Καλαμάτας. Μπορεί να μην μας έδωσαν πάλι πέναλτι όπως στην Ιεράπετρα όμως καταφέραμε να πάρουμε τους τρεις βαθμούς. Θέλω να συγχαρώ τους ποδοσφαιριστές μου για την αντίδραση που έβγαλαν».\nΓια την τιμωρία της αφαίρεσης βαθμών: «Η τιμωρία αυτή δεν στέκει καθώς η ίδια η ΕΠΟ μας έδωσε την άδεια να χρησιμοποιήσουμε τον Φράγκο. Μόνοι μας θα τον βάζαμε με το έτσι θέλω; Απορώ πως γίνεται η Football League να παίρνει τέτοιες αποφάσεις. Όταν έγινε το αίτημα ανάκλησης του δελτίου η ΕΠΟ μας έδωσε κανονικά το δικαίωμα όπως έγινε στον Άρη με την περίπτωση του Ντουρμισάι. Πρέπει η διοργανώτρια αρχή να είναι πιο προσεκτική στις αποφάσεις που βγάζει και στο timing όπου τις ανακοινώνει. Ουσιαστικά μας ανακοίνωσαν ότι πέφτουμε δυο μέρες πριν από ένα κρίσιμο ματς. Ούτε στην Ουγκάντα δεν γίνονται αυτά! Είναι να τρελαίνεσαι…»\nΓια την ερχόμενη αναμέτρηση κόντρα στον Ιάλυσο: «Έχουμε μπροστά μας ένα κρίσιμο ματς κόντρα σε μια ομάδα όπου είμαστε ισόβαθμοι και έχουμε τους ίδιους στόχους. Εκτιμώ πως δεν θα ξεκαθαρίσει τίποτα μέχρι και την τελευταία αγωνιστική όπου εμείς, ο Θεσπρωτός, το Αιγάλεω και ο Ιάλυσος θα διεκδικήσουμε δυο θέσεις. Θα προσπαθήσουμε και θα δώσουμε τον καλύτερο μας εαυτό μέχρι το τέλος».\nRelated TopicsFeaturedFootball LeagueΓιώργος ΒαζάκαςΟυγκάντα\nΑΠΟ ΟΤΙ ΚΑΤΑΛΑΒΑΤΕ Ο ΒΑΖΑΚΑΣ ΤΗΝ ΚΑΛΑΜΑΤΑ ΤΗΝ ΘΕΩΡΕΙ ΗΔΗ ΚΑΤΑΔΙΚΑΣΜΕΝΗ!Η ΑΛΗΘΕΙΑ ΕΙΝΑΙ ΟΤΙ ΘΑ ΓΙΝΕΙ ΜΕΓΑΛΗ ΜΑΧΗ ΚΑΙ Ο ΙΑΛΥΣΣΟΣ ΜΕ ΤΟΝ ΠΑΝΤΕΛΗ ΚΑΙ ΤΙΣ ΚΑΘΗΜΕΡΙΝΕΣ ΕΝΑΣΧΟΛΗΣΕΙΣ ΤΟΥ ΜΕ ΤΗΝ ΟΜΑΔΑ(ΟΧΙ ΚΑΘΕ ΤΕΤΑΡΤΗ ΣΥΣΤΗΜΑ DA CAPO)ΘΑ ΚΑΤΑΦΕΡΕΙ ΝΑ ΣΩΘΕΙ,ΓΙΑΤΙ ΤΟ ΠΗΡΑΝ ΠΟΛΥ ΖΕΣΤΑ ΕΣΤΩ ΚΑΙ ΑΡΓΑ!\nΕτοιμάζεται για την μάχη του Σίτυ ο Θεσπρωτός\nΔεν τα παρατάει η Τρίγλια – Κάλεσμα με Ιωνικό


i-eidisi 31/08/2018 12:19\nΜπορεί να μάθαμε για την ακριβή ημερομηνία κατά την οποία θα πραγματοποιηθεί η μεγαλύτερη παρουσίαση της Apple για τη φετινή χρονιά, όμως για ακόμη μια φορά η εταιρεία πέφτει θύμα διαρροών, και αυτή τη φορά ίσως σημαντικότερη από πολλές προηγούμενες.\nΣυγκεκριμένα, η ιστοσελίδα 9to5mac δημοσίευσε αρχικά μια φωτογραφία σε πολύ καλή ανάλυση και η οποία όπως αναφέρει στο σχετικό δημοσίευμα απεικονίζει τα δύο από τα τρία νέα iPhone που πρόκειται να ανακοινωθούν στις 12 Σεπτεμβρίου. Τα μοντέλα αυτά έχουν διαστάσεις 5.8 και 6.5 ιντσών, με την οθόνη τους να στηρίζεται στην τεχνολογία OLED. Στην φωτογραφία μπορούμε να δούμε ότι και οι δύο συσκευές έρχονται σε χρώμα χρυσό, ένα χρώμα που δεν χρησιμοποίησε η Apple για το iPhone X. Οι πληροφορίες της ιστοσελίδας αναφέρουν ακόμα ότι τα δύο συγκεκριμένα μοντέλα θα ονομάζονται iPhone XS.\nΗ δεύτερη μεγάλη διαρροή αφορά επίσημη φωτογραφία της τέταρτης γενιάς του Apple Watch, η οποία θα ανακοινωθεί στην ίδια παρουσίαση. Με βάση αυτή τη φωτογραφία, επιβεβαιώνεται το γεγονός ότι η οθόνη του νέου έξυπνου ρολογιού της Apple θα έχει ελάχιστα περιθώρια κάτι που δίνει στον χρήστη μεγαλύτερη οθόνη και με τις διαστάσεις να μην διαφέρουν από την προηγούμενη γενιά. Ακόμα βλέπουμε ένα νέο watchface ενώ στα πλάγια και κάτω από το digiral crown, υπάρχει μια μικρή τρύπα, πιθανόν ένα πρόσθετο μικρόφωνο.\nΌλες οι απαραίτητες πληροφορίες, συμπεριλαμβανομένου των τιμών και των ημερομηνιών διάθεσης, αναμένεται να γίνουν γνωστές κατά την παρουσίαση της 12ης Σεπτεμβρίου.


Το Raptor βρίσκει τον δρόμο οπουδήποτε\nΠρώτη καταχώρηση: Τετάρτη, 28 Αυγούστου 2019, 08:06\nΤα σύγχρονα συστήματα πλοήγησης των αυτοκινήτων αναγνωρίζουν οποιονδήποτε δρόμο και προβάλλουν ακριβείς πληροφορίες στον οδηγό σχετικά με τη διαδρομή που πρέπει να ακολουθήσει.\nΑντίθετα, σε οff-road διαδρομές μέσα στο βουνό ή στην έρημο, οι δυνατότητές τους περιορίζονται σημαντικά, καθώς δεν υπάρχει σήμανση. Προκειμένου να βοηθήσει τους οδηγούς να βρίσκουν εύκολα τον δρόμο της επιστροφής, η Ford σκέφτηκε κάτι πολύ έξυπνο.\nΑντλώντας έμπνευση από τον «Κοντορεβιθούλη», αναβάθμισε το σύστημα πλοήγησης του Raptor, προσθέτοντας «ψίχουλα». Ουσιαστικά, πρόκειται για ίχνη πλοήγησης που αφήνει σε κάθε πέρασμα του οχήματος σε αχαρτογράφητες περιοχές. Έτσι, ο οδηγός γνωρίζει ακριβώς πού πρέπει να πάει και πώς να επιστρέψει.\n«Είτε πρόκειται για επαγγελματική αποστολή είτε για ένα ταξίδι περιπέτειας, το νέο Raptor είναι γεννημένο για να απολαμβάνει απεριόριστη ελευθερία σε off-road διαδρομές. Τα ίχνη πλοήγησης (breadcrumbs) είναι ένας απλός αλλά αποτελεσματικός τρόπος που βοηθά τους οδηγούς να εντοπίζουν με ακρίβεια τον δρόμο τους, όσο κι αν έχουν απομακρυνθεί από την αφετηρία» δήλωσε ο Leo Roeks, director της Ford Performance.\nΤελευταία ενημέρωση: Τετάρτη, 28 Αυγούστου 2019, 08:06


KINIBAY ΞΕΝΟΔΟΧΕΊΟ - Κίνι, Ελλάδα\nΤο Kinibay Hotel 3-αστέρων είανι δίπλα σε Βιομηχανικό Μουσείο Ερμούπολης, Παραλία Κόρθι και Πλατεία Μιαούλη μόλις 3.0 χλμ μακριά. Το ξενοδοχείο αποτελεί παράδειγμα αρχιτεκτονικής σε βιομηχανικό στιλ στην πόλη Kini.\nΤο Kinibay Hotel βρίσκεται 10 λεπτά με τα πόδια από το κέντρο της πόλης Kini. Βρίσκεται 20 λεπτά οδικώς από την πόλη Τήνος.\nΟι επισκέπτες έχουν πρόσβαση σε ψυγείο, αίθριο, μπαλκόνι και τηλεόραση διαθέσιμα σε όλα τα δωμάτια στο Kinibay Hotel. Οι επισκέπτες μπορούν να βρουν σεσουάρ και ντους σε κάθε μπάνιο.\nKinibay Ξενοδοχείο, Ελλάδα\nAzalea Ξενοδοχείο Santorini Island\nAthina Ξενοδοχείο Πάτμος\nPolixeni Apartments Γάιος\nTriponsailing Ξενοδοχείο Γένοβα


Το Youtube απέσυρε τις τηλεπωλήσεις Βελόπουλου για κοιραλοιφή κατά του κοροναϊού - dailythess | Ειδήσεις από τη Θεσσαλονίκη\n7 Μαρτίου 2020 - 15:41\nΟ Κούλης Βελόπουλος εκτός από πρόεδρος της γνωστής ακραίας «Ελληνικής Λύσης», είναι και δραστήριος τηλεπωλητής. Μάλιστα είχε κατηγορηθεί ότι κάποια στιγμή διέθετε, μέσω τηλεπωλήσεων, και επιστολές του Ιησού. Το πρόσφατο κατόρθωμα του είναι πως πωλούσε κοιραλοιφή που προστατεύει από τον κοροναϊό. Μετά το σάλο που προκλήθηκε το Youtube τον… απέσυρε.\nΣτο βίντεο του ο Κούλης της ΕΛ.ΛΥ. αναφέρει τα εξής :«Ο κοροναϊός είναι ένα θέμα. Με την Βυζαντινόν, αποτρέπετε κάθε μικρόβια από τα χέρια σας. Είναι φυσικό, φόρμουλα με βότανα μέσα. Μία επάλειψη θα κάνετε το πρωί, μία το μεσημέρι και μία το βράδυ. Μετά κάνετε 17 χειραψίες. Έχει μέσα ένα κοκτέιλ ουσιών. Ούτε να φοβάσαι τον κορωναϊό. Ούτε τίποτα. Έχει από τα λίγα βότανα που είναι δυσεύρετα. Ούτε κορωναϊό, ούτε να φοβάστε ιώσεις, ούτε να φοβάστε τίποτα».\nΌλα τα σφάζει όλα τα μαχαιρώνει η κοιραλοιφή του Κούλη2. Ωστόσο το Youtube δεν επείσθη. «Αυτό το βίντεο καταργήθηκε επειδή παραβαίνει τους Όρους Παροχής Υπηρεσιών του YouTube» είναι η διάγνωση του Youtube…\nΜάλιστα το θέμα έφτασε και στη Βουλή με το βουλευτή Ιωαννίνων της ΝΔ Γιώργο Αμυρά να ρωτά τον υπουργό Υγείας Βασίλη Κικίλια αν το αρμόδιο Υπουργείο έχει ασχοληθεί με το θέμα αν υπάρχει κάποια επίσημη πιστοποίηση και έγκριση από κάποιον αναγνωρισμένο επιστημονικό φορέα και τι προτίθεται να κάνει το υπουργείο Υγείας για να προστατευθούν οι καταναλωτές από παραπλάνησή τους ώστε να μην έχουμε ένα καινούριο… «νερό του Καματερού».\nΝα θυμίσουμε τι έλεγε ο Κούλης της ΕΛ.ΛΥ. για τις επιστολές του Ιησού…\nΚοροναϊός: Αύριο οι ανακοινώσεις μέτρων για τα σχολεία\nΥποψήφιος με τη ΝΔ στη Θεσσαλονίκη ο αδερφός του Κυριάκου Βελόπουλου